title: Luettelo Karjalan Kielen Seuran julkaisuista

text: Tämä on luettelo Karjalan Kielen Seuran julkaisuista. Seura aloitti vuonna 2005 karjalankielisten kirjojen sekä äänikirjojen julkaisutoiminnan. Seura on julkaissut vuosina 2005-2018 kaikkiaan yli 60 kirjaa ja vuosina 2007-2014 yli 10 äänikirjaa. Julkaistujen teosten joukossa on muun muassa sanakirjoja ja sanastoja, ortodoksista hartauskirjallisuutta, lastenkirjoja, kielioppeja, oppikirjoja, muistelmateoksia, runokirjoja sekä käännösromaaneja. Seuran julkaiseman livvinkarjalaisen Kalevalan on kääntänyt kotkatjärveläinen Zinaida Dubinina. Seuralla on oikeudet Tove Janssonin Muumi-kirjojen teksteihin sekä kuvituksiin. Muumeja on tähän mennessä käännetty karjalaksi kuusi, ja kääntäjänä on toiminut Natalja Sinitskaja.


text: Lisäksi seura julkaisee karjalankielistä Karjal Žurnualu -lehteä sekä painettuna että verkkoversiona.


title: Rocksteady Studios

text: Rocksteady Studios on vuonna 2004 perustettu englantilainen pelitalo, joka on tunnettu -sarjan peleistä.


title: Bolšoi Kumak

text: Bolšoi Kumak ( eli ”Suuri Kumak” tai vastaavasti ) on Venäjällä Orenburgin alueella Uraljokeen vasemmalta puolelta yhtyvä sivujoki, jonka valuma-alue sijaitsee Uralvuoriston kaakkoispuolella arolla.


title: Bolšoi Kumak

text: Joen lähteet sijaitsevat Orskista 80 kilometriä itään, ja joki virtaa 212 kilometriä, ennen kuin se yhtyy kymmenen kilometriä Orksista koilliseen sijaitsevassa Novoorskissa () vasemmalta puolelta Uraljokeen 1 733 kilometriä ennen sen Kaspianmerellä olevaa suistoa. Joenpohja on yleensä hiekkaa, ja sen uoman leveys vaihtelee 5–40 metrin välillä. Joki on 2–3 metriä syvä, mutta uomien risteyskohdissa vain alle puoli metriä.


title: Bolšoi Kumak

text: Joen lähteet sijaitsevat 334 metriä merenpinnan yläpuolella, ja joen suisto yhtyy Uraljokeen 188 metrin korkeudessa. Joelle tulee siten korkeuseroa 146 metriä, ja joen laskennallinen kaltevuus on siten 0,67 m/km..


title: Bolšoi Kumak

text: Bolšoi Kumak ja sen sivujoet muodostavat yhdessä 7 900 neliökilometrin suuruisen valuma-alueen. Taulukossa on lueteltu suurimmat sivujoet (osa tiedoista puuttuvat):


title: Bolšoi Kumak

text: Lähteet: 1 =


title: Rodrigo Hernández

text: Rodrigo Hernández Cascante eli Rodri (s. 22. kesäkuuta 1996 Madrid, Espanja) on espanjalainen jalkapalloilija. Hän edustaa Espanjan pääsarjassa pelaavaa Atlético Madridia. Hän on pelipaikaltaan keskikenttäpelaaja.


title: Rodrigo Hernández

text: Rodri pelasi Atléticon juniorijoukkueissa ennen siirtymistään Villarrealiin, jossa hän teki pääsarjadebyyttinsä kaudella 2015–16. Atlético hankki hänet takaisin riveihinsä kesällä 2018.


title: Rodrigo Hernández

text: Rodri on edustanut Espanjaa eri ikäluokissa alle 19-vuotiaiden maajoukkueesta alkaen. Hän esiityi ensimmäisen kerran maansa A-maajoukkueessa maaliskuussa 2018 pelatussa harjoitusmaaottelussa Saksaa vastaan.


title: Tribromietanoli

text: Tribromietanoli (CHBrO) on bromattuihin alkoholeihin kuuluva orgaaninen yhdiste. Yhdistettä käytetään anestesia-aineena laboratorioeläimillä.


title: Tribromietanoli

text: Huoneenlämpötilassa tribromietanoli on väritöntä kiteistä ainetta. Yhdiste liukenee vähäisessä määrin veteen ja hyvin moniin orgaanisiin liuottimiin esimerkiksi etanoliin, dietyylieetteriin ja bentseeniin. Yhdiste alkaa hajota lämmitettäessä jo ennen sulamispistettään. Tribromietanolin puuduttavat ja sedatiiviset vaikutukset johtuvat siitä, että yhdiste sitoutuu GABA-reseptoreihin ja glysiinireseptoreihin. Yhdistettä on käytetty 1900-luvun alkupuolella anestesia-aineena myös ihmisillä, mutta nykyään sitä käytetään lähinnä hiirillä ja rotilla. Yhdiste aiheuttaa lihasten rentoutumista, mutta ei aiheuta hengityslamaa. Tribromietanoli on ärsyttävä yhdiste, ja sen käytön on havaittu aiheuttavan suolitukoksia, sairaalloisuutta, ja anestesian jälkeinen kuolleisuus koe-eläimillä on korkeampi verrattuna muihin anestesia-aineisiin.


title: Tribromietanoli

text: Tribromietanolia valmistetaan pelkistämällä bromaalia alumiini-isopropoksidilla.


title: Utva (joki)

text: Utva ( eli ”Šyngyrlau” ja eli ”Utva”) on Uraljokeen vasemmalta puolelta yhtyvä sivujoki, jonka valuma-alue sijaitsee Uralvuoriston eteläpuolella sijaitsevalla arolla. Sen pääuoma sijaitsee kokonaan Kazakstanissa.


title: Utva (joki)

text: Utva


title: Utva (joki)

text: Joen lähteet sijaitsevat kukkulalla 20 kilometriä etelään Ilekin alajuoksun uomasta ja se virtaa 290 kilometriä ennen kuin se yhtyy Uraljokeen Ilekistä 50 kilometriä alavirtaan päin. Aluksi joki virtaa etelään, mutta kääntyy laajassa kaaressa kohti luodetta. Joen vettä käytetään pääasiassa maanviljelyssä kasteluun ja vettä otetaan talousvedeksi. Talousvesi kerätään sivujoissa tekoaltaisiin, joita on joen varrella. Pääuoma virtaa Lubenkan, Kaiyndin, Belogorgan, Aksun, Pugaševon ja Borilin kautta Uraljokeen. Pugaševo kuuluu suuremman kaupungin Aksain yhteyteen. Utva ja sen sivujoet muodostavat yhdessä 6 940 neliökilometrin suuruisen valuma-alueen.


title: Utva (joki)

text: Joen valuma-alue sijaitsee arolla, missä vallitsee mannermainen ilmasto ja kesäisin heikot sateet. Ilman lämpötila heinäkuussa on noin 20 °C. Joki saa suurimman osan vuotuisesta vedestään, kun lumipeite sulaa ja jäät lähtevät. Silloin joen virtaama (mitattu Grigorievkassa) saavuttaa keskiylivirtaaman (MHQ) arvon 227 m³/s. Kesällä ja syksyllä joen vedenpinta kuitenkin alenee ja virtaama hiipuu keskialivirtaaman (MNQ) arvoon 0,19 m³/s. Vuotuinen virtaama (MQ) on 3,8 m³/s. Joki jäätyy marraskuussa ja jäät lähtevät huhtikuun puolivälissä.


title: Olánin talo

text: Olánin talo on arkkitehti Wivi Lönnin rakennuttama, vuonna 1917 valmistunut asuintalo Tampereella. Hän rakennutti kahteen asuntoon jaetun talon toimitusjohtaja Fina Olánille ja tämän pojalle Wäinölle. Pyynikin rinteessä oleva talo edustaa Lönnin 1910-luvun arkkitehtuuria, ja sen rinnetonttia on hyödynnetty luomalla useita eri tasolla olevia näköaloja luontoon. Yksityisomistuksessa olevaa taloa on muokattu jonkin verran sen valmistumisen jälkeen.


title: Olánin talo

text: Olán Osakehtiön perustajan J. F. Olánin perhe asui perustamansa kirjapainon talossa. Yhtiö alkoi kuitenkin tarvita lisää tilaa, minkä takia puolisonsa kuoleman jälkeen toimitusjohtajaksi noussut Fina Olán alkoi suunnitella poikansa Wäinön kanssa uuden asuintalon rakentamista. Perhe osti tontin Pyynikin pohjoisrinteestä Palomäentie 25:stä. Talon suunnittelutyö meni perhetuttava Wivi Lönnille. Piirustukset valmistuivat vuonna 1916, ja osa niistä Lönn oli signeerannut Tampereella ja osan Jyväskylässä. Talo valmistui vuonna 1917. Yksityisasuntona olevaan taloon on tehty joitakin muutoksia, eikä rakennus ole enää täysin Lönnin suunnittelemassa ulkoasussa.


title: Olánin talo

text: Olánin talolla on paljon yhtäläisyyksiä 1910-luvun alussa Lönnin suunnittelemaan Lapinniemen isännöitsijän taloon, jotka molemmat edustavat arkkitehti Paula Kivisen mukaan Lönnin 1910-luvun arkkitehtuuria parhaimmillaan. Kummatkin ovat yksinkertaisia tilakokonaisuuksiltaan ja kummankin laakean aamukaton alla kiertää vaakasuora ikkunanauha.


title: Olánin talo

text: Olánin talo on rakennettu rinnetontille, ja se on osittain kolmikerroksinen. Se on rakennettu tiilestä ja punahongasta. Lönn hyödynsi rinnetonttia suunnittelemalla rakennukseen sisäänkäyntejä eri tasoille ja avamaalla tiloja eri puolille ympäröivää luontoa. Kummassakin talon asunnoista on laaja parveke ja useita eri suuntiin avautuvia erkkeri-ikkunoita. Pyynikin suuntaan avautuvaa näköalaa ovat sittemmin peittäneet uudemmat rakennukset. Talon kaksi asuntoa ovat sijoiteltu siten, että pääsisäänkäynnit ovat asuintilojen alapuolella idässä ja pohjoisessa. Alimpaan kerrokseen suunniteltiin kaksi tilavaa huonetta, keittiö ja pieni palvelijanhuone. Ylimmässä kerroksesa on makuu- ja vierashuoneet.


title: Rio Lima (1875)

text: Rio Lima oli Portugalin laivaston vuonna 1875 vesillelaskettu tykkivene.


title: Rio Lima (1875)

text: Alus tilattiin Yhdistyneestä kuningaskunnasta Laird, Son and Companyltä Birkenheadistä. Alus laskettiin vesille 1875.


title: Rio Lima (1875)

text: Aluksen aseistus vaihdettiin yhteen kuuden tuuman 26 pituuskaliiperin ja kahteen 3,9 tuuman 27 pituuskaliiperin tykkiin. Alus poistettiin palveluksesta 1918.


title: All Nippon Airwaysin lento 58

text: All Nippon Airwaysin lento 58 Sapporosta Tokioon 30. heinäkuuta 1971 päättyi pian Sapporosta nousun jälkeen yhteentörmäykseen Japanin ilmavoimien Mitsubishi F-86F Sabre -sotilashävittäjän kanssa. Matkustajakone Boeing 727-281:n koko miehistö ja kaikki matkustajat saivat surmansa törmäyksessä ja sitä seuranneessa maahansyöksyssä. Hävittäjän lentäjä pelastautui heittoistuimen avulla. 162 ihmishenkeä vaatinut onnettomuus oli siihenastisen ilmailuhistorian pahin. Sen syy oli harjoituslennolla olleen sotilaslentäjän virhe.


title: Mindello-luokka

text: Mindello-luokka oli Portugalin laivaston kahden 1870-luvulla valmistetun rautakaarisen ja puuvuoratun avison muodostama alusluokka.


title: Litukan siirtolapuutarha

text: Litukan siirtolapuutarha on Tampereella Petsamon ja Kaupin kaupunginosissa sijaitseva siirtolapuutarha, joka kuuluu Suomen vanhimpiin siirtolapuutarha-alueisiin. Puutarha on perustettu 23. syyskuuta 1922, ja sitä on laajennettu vuonna 1943. Vireillä olevassa Pirkanmaan maakuntakaavassa (2040) Litukan siirtolapuutarhan vanhin osa ja vuonna 1952 valmistunut siirtolapuutarhan kerhotalo on määritelty maakunnallisesti arvokkaaksi rakennetuksi kulttuuriympäristöksi.


title: Litukan siirtolapuutarha

text: Litukan siirtolapuutarhan uuden ja vanhan puolen välissä kulkee nykyään nelikaistainen ohitustie (Kekkosentie), joka on valmistunut vuonna 1989. Tien rakentaminen hävitti siirtolapuutarha-alueen keskusaukion ja 13 mökkiä. Korvaukseksi kaupunki kaavoitti uusia siirtolapuutarhatontteja 1940-luvun laajennuksen itä- ja pohjoisreunasta.


title: Litukan siirtolapuutarha

text: Litukan pinta-ala on 8,15 hehtaaria, ja vuokrattavia mökkipalstoja on 201. Palstojen koko on noin 300–350 neliötä. Palstalle saa rakentaa mökin, joka on enintään 23 neliön suuruinen.


title: Litukan siirtolapuutarha

text: Siirtolapuutarhaa hallinnoi Litukan siirtolapuutarhayhdistys, ja alueen omistaja on Tampereen kaupunki.


title: Tâmega-luokka

text: Tâmega-luokka oli Portugalin laivaston kahden 1870-luvulla valmistetun rautakaarisen ja puuvuoratun avison muodostama alusluokka.


title: James Smith

text: James Smith -nimisiä henkilöitä ovat:


title: TheFatRat

text: TheFatRat (oikealta nimeltään Christian Friedrich Johannes Büttner, s. 1. kesäkuuta 1979 Göttingen, Saksa) on saksalainen musiikkituottaja ja muusikko. Hänen lajityyppiään kutsutaan usein "glitch hopiksi". Hänet tunnetaan parhaiten hänen vuonna 2014 julkaisemasta musiikkikappaleesta "Unity", joka on kerännyt videopalvelu YouTubessa yli 100 miljoonaa näyttökertaa. Lisäksi hänen vuonna 2016 julkaistu "Jackpot EP" saavutti listasijan 23 Yhdysvaltain Billboard Dance/Electronic albums-listalla. Hänen YouTube-kanavallaan on yli 2,8 miljoonaa seuraajaa sekä yli 573 miljoonaa näyttökertaa.


title: Liza Koshy

text: Elizabeth ”Liza” Shaila Koshy (s. 31. maaliskuuta 1996) on yhdysvaltalainen näyttelijä, tubettaja ja televisiojuontaja.


title: Liza Koshy

text: Hän on näytellyt muun muassa Aday Walkeria Tyler Perryn kauhukomediaelokuvassa "Boo! A Madea Halloween" (2016) ja The Exploreria YouTube Premium -sarjassa" Escape the Night" (2017). Hän esiintyi pääosassa Violet Adamsina Hulun draamasarjassa "Freakish" (2016–2017). Hän on tuottajana ja myös esiintyy nimihenkilönä Youtube Premium -komediasarjassa "Liza on Demand", joka julkaistiin kesäkuussa 2018. Koshy myös juontaa MTV:n televisiosarjaa "Total Request Live" (2017–) ja Nickelodeonin "Double Dare" -visailuohjelman uusintaversiota, jonka ensiesitys oli kesäkuussa 2018.


title: Liza Koshy

text: Kesäkuussa 2018 Koshyn pääkanavalla Youtubessa oli yli 15 miljoonaa tilaajaa, ja hänen kahdella kanavallaan oli yhteensä yli 2 miljardia näyttökertaa. Hän on saanut kaksi Streamy Awardsia, neljä Teen Choice Awardia ja Kids' Choice Awardin.


title: Liza Koshy

text: Koshy alkoi julkaista komediavideoita Vine-sovellukseen, vuonna 2013, käyttäjänimellä ”Lizzza”. Kun Vine lopetettiin vuonna 2017, Koshylla oli yli 5 miljoonaa seuraajaa. Vuoteen 2016 mennessä Koshy sai huomiota myös YouTube-videopalvelussa. Marraskuussa 2016, juuri ennen vuoden 2016 vaaleja, Koshy haastatteli YouTube-kanavallaan presidentti Barack Obamaa kannustaakseen ihmisiä äänestämään.


title: Liza Koshy

text: Vuonna 2017 Koshysta tuli "nopeimmin 10 miljoonaa tilaajaa saavuttanut YouTube-persoona". Videot hänen pääkanavallaan saavuttavat keskimäärin lähes 10 miljoonaa näyttökertaa. Kesäkuussa 2018 hänen toisella kanavallaan oli yli 6 miljoonaa tilaajaa . Heinäkuussa 2018 hänellä oli myös yli 17 miljoonaa seuraajaa Instagramissa, yli 11 miljoonaa Musical.ly-sivustolla ja yli 2,8 miljoonaa Facebookissa


title: Andreea Bălan

text: Andreea Bălan (s. 23. kesäkuuta 1984 Ploiești, Romania) on romanialainen poplaulaja. Hän teki ensiesiintymisensä laulamisen parissa lasten televisio-ohjelmassa nimeltään "Ba da, ba nu" vuonna 1994. Kaksi vuotta myöhemmin hän julkaisi debyyttialbuminsa nimeltään "Amețiți de fum". Bălan sai kaupallista suosiota oltuaan osana tanssiduo Andrèa, joka julkaisi yhteensä kuusi albumia vuosina 1998–2001. Vuonna 2002 duo palkittiin neljällä platina ja yhdellä kultalevyllä myytyään yli 1,5 miljoonaa albumikopiota. Andrè oli hyvin vaikutusvaltainen korkokenkien, pikkulettien, minihameiden ja push-up rintaliivien muotiin tuomisessa.


title: Andreea Bălan

text: Andrèn hajottua Bălan julkaisi 23. kesäkuuta 2002 uuden sooloalbumin nimeltään "Te joci cu mine". Sen jälkeen hän on julkaissut urallaan yhteensä viisi studioalbumia ja kaksikymmentä musiikkivideota. Vuonna 2007 Bălan osallistui "Dancing"-tanssiohjelmaan, jonka hän myös voitti. Hän on myös sijoittunut toiseksi ohjelman kansainvälisessä versiossa nimeltään "Dancing Around the World" hänen kumppaninsa Petrișor Rudgen kanssa. Vuonna 2008 hän sijoittui samassa ohjelmassa kolmanneksi. Konserttien ehdoilla tilastoituna Bălan on yksi Romanian kaikkien aikojen menestyneimmistä artisteista. Bălan on saanut huomiota Romaniassa hänen vaikuttavilla esityksillään, yhdistellen täydellisesti musiikkia ja tanssia sekä vaihtamalla asuaan esityksien aikana yli kymmenen kertaa. Bălan on työskennellyt musiikin parissa muun muassa Connect-R:n, Keon ja Puyan kanssa.


title: A1-talli Australia

text: A1-talli Australia on australialainen talli, joka kilpaili A1 Grand Prix -sarjassa kausilla 2005–2006–2008–2009.


title: A1-talli Uusi-Seelanti

text: A1-talli Uusi-Seelanti on uusiseelantilainen talli, joka kilpaili A1 Grand Prix -sarjassa kausilla 2005–2006–2008–2009.


title: A1-talli Meksiko

text: A1-talli Meksiko on meksikolainen talli, joka kilpaili A1 Grand Prix -sarjassa kausilla 2005–2006–2008–2009.


title: A1-talli Brasilia

text: A1-talli Brasilia on brasilialainen talli, joka kilpaili A1 Grand Prix -sarjassa kausilla 2005–2006–2008–2009.


title: A1-talli Italia

text: A1-talli Italia on italialainen talli, joka kilpaili A1 Grand Prix -sarjassa kausilla 2005–2006–2008–2009.


title: A1-talli Kanada

text: A1-talli Kanada on kanadalainen talli, joka kilpaili A1 Grand Prix -sarjassa kausilla 2005–2006–2007–2008.


title: Globalisti

text: Globalisti on henkilö, joka uskoo, että talous- ja ulkomaanpolitiikka tulisi suunnitella kansainvälisesti eikä vain jonkin tietyn maan edun mukaiseksi.


title: Globalisti

text: Suomen silloisen pääministerin Alexander Stubbin mukaan jako globalisteihin ja "lokalisteihin" on korvannut vanhan jaon oikeistoon ja vasemmistoon. Hänen mukaansa globalistit näkevät yhdentyvän maailman mahdollisuutena, mutta lokalistit pyrkivät suojaamaan itsensä kansainvälistymiseltä kääntymällä sisäänpäin. Myös Perussuomalaisten puheenjohtaja Jussi Halla-ahon mukaan perinteinen oikeisto-vasemmisto-jako on menettänyt merkityksensä. Hänen mukaansa uusi jakolinja kulkee globalistien ja kansallismielisten välillä. Ranskalainen kansallismielinen poliitikko Marine Le Pen määritteli vuoden 2017 presidentinvaaleissa globalistien vastavoimaksi "isänmaallisen" puolueensa, joka tavoittelee Ranskan "vapautta" ja "itsemääräämisoikeutta".


title: Globalisti

text: Historiallisesti nimitystä on käytetty myös antisemitistisessä mielessä juutalaisista. Termi juontaa juurensa siitä, että 1900-luvun juutalaisvihamieliset olivat sitä mieltä, ettei juutalainen ole uskollinen maalleen. Väärennettyjä "Siionin viisaiden pöytäkirjoissa" uskoteltiin juutalaisten suunnittelevan maailmanvalloitusta. Termiä on käyttänyt muun muassa Ku Klux Klania johtanut David Duke kutsuessaan Britannian EU-eroa voitoksi "juutalaisesta globalistiagendasta". Termiä on käyttänyt myös Yhdysvaltain presidentti Donald Trump Charles ja David Kochista, jotka rahoittavat republikaanien poliittisia liikkeitä.


title: Suunduk

text: Suunduk ( tai eli Suindik) on Uraljokeen vasemmalta puolelta yhtyvä sivujoki, jonka valuma-alue sijaitsee Uralvuoriston eteläosan kaakkoiskuolella arolla. Joen pääuoma kuuluu Venäjälle Orenburgin alueeseen. Uraljoessa on yhtymäkohdassa Iriklinskin patoallas, mihin joki laskee.


title: Suunduk

text: Joen lähteet sijaitsevat ylängöllä lähellä Tšeljabinskin alueen rajaa ja se virtaa 174 kilometriä kunnes se yhtyy Uraljokeen 1 828 kilometriä ennen sen Kaspianmerellä sijaitsevaa suistoa. Joki kulkee aluksi metsäiseltä kukkulalta etelään alavalle arolle ja kääntyy sitten kohti kaakkoa. Joen varressa sijaitsee Zelenodolbsk () ja sen talousvesiallas, jonka jälkeen joki kääntyy taas etelään. Eteläisellä reitllä sijaitsevat kylät Andrianopol () ja Bolotovsk (). Sitten joki kääntyy lounaaseen ja siihen yhtyy luoteesta Karabutakin, Baitukin ja Solontšankan sivujoet. Joen varressa sijaitsee Kvarkenon () pikkukaupunki. Kun saavutaan Urus-Kiskenin ja Jakši-Akžarin sivujoille, alkaa Suunduk mutkitella voimakkaasti. Ennen Kusemia siihen yhtyy vielä Žaman-Akžar ja Kusemissa Žuldybai.


title: Suunduk

text: Pääuoma päättyy Uraljokeen, jonka vedenpintaa on nostettu alempana sijaitsevalla padolla niin, että patoallas ulottuu lähes Kusemin kylään asti. Padolla korkeuseroa voi olla 43 metriä ja siinä toimii Iriklinskaja GES (), joka on 30 megavatin vesivoimalaitos.


title: Suunduk

text: Iriklinskin patoallas on aluksi kapea, kun se seuraa Suundukin jokilaaksoa, mutta levenee matkalla kohti Uraljokea. Etelästä siihen liittyy sivujoki Žusa, jonka laaja valuma-alue tuo eniten vettä. Myös sen aikaisempi joensuu jää patoaltaan veden alle. Ennen entistä Uraljoen uomaa altaaseen ehtii laske vetensä vielä sivujoet Bazarbai ja Karaganka.


title: Suunduk

text: Suunduk ja sen sivujoet muodostavat yhdessä 6 430 neliökilometrin suuruisen valuma-alueen. Taulukossa on lueteltu suurimmat sivujoet (osa tiedoista puuttuvat):


title: Suunduk

text: Lähteet: 1 =


title: Mouilleron-Saint-Germain

text: Mouilleron-Saint-Germain on kunta Vendéen departementissa Pays de la Loiren hallintoalueella läntisessä Ranskassa.


title: Mouilleron-Saint-Germain

text:
Kunta muodostettiin 1. tammikuuta 2016 kun kaksi kuntaa Mouilleron-en-Pareds ja Saint-Germain-l'Aiguiller yhdistyivät.
Kunnan nähtävyyksiä on Saint-Hilairen kirkko. Kirkon torni vahvistettiin linnoitukseksi satavuotisen sodan aikana 1400-luvulla.


title: A1-talli Yhdysvallat

text: A1-talli Yhdysvallat on yhdysvaltalainen talli, joka kilpaili A1 Grand Prix -sarjassa kausilla 2005–2006–2008–2009.


title: Doi Nang Non

text: Doi Nang Non ( ) on vuoristoalue Thaimaan pohjoisosassa Chiang Rain provinssissa. Se on geologiselta rakenteeltaan karstimaata, jossa on paljon vesiputouksia ja luolia. Vuorten itäpuolella kulkee Chiang Rain kaupungin ja Mae Sain rajanylityspaikan välinen valtatie. Rajan pohjoispuolella on Myanmar. Tietystä suunnasta katsottuna vuoret näyttävät selällään makaavalta naiselta. Tämän vuoksi vuorten synnystä on vuosisatojen ajan kerrottu tarinoita, joihin liittyy kuollut prinsessa, jonka ruumiin ympärille vuorten sanotaan kasvaneen.


title: Doi Nang Non

text: Kesäkuussa 2018 Doi Nang Nonin sisällä olevaan luolastoon eksyi joukko koulupoikia ja heidän urheiluvalmentajansa. Ryhmä pelastettiin luolasta heinäkuussa mittavan operaation avulla, ja kaikki pelastettavat selviytyivät hengissä.


title: A1-talli Britannia

text: A1-talli Britannia on brittiläinen talli, joka kilpaili A1 Grand Prix -sarjassa kausilla 2005–2006–2008–2009.


title: Song Ligang

text: Song Ligang (, s. 8. kesäkuuta 1967 Shanxi) on kiinalainen kilpauransa päättänyt koripalloilija.


title: Song Ligang

text: Song edusti Kiinan miesten maajoukkuetta Soulin kesäolympialaisissa 1988, Barcelonan kesäolympialaisissa 1992 ja Argentiinan MM-kilpailuissa 1990. Barcelonan olympiakisoissa Song toimi Kiinan lipunkantajana avajaisissa.


title: Zhang Yongjun

text: Zhang Yongjun (, s. 4. tammikuuta 1963 Hubei) on kiinalainen koripallovalmentaja ja kilpauransa päättänyt koripalloilija.


title: Zhang Yongjun

text: Zhang edusti Kiinan miesten maajoukkuetta Soulin kesäolympialaisissa 1988, Barcelonan kesäolympialaisissa 1992, Espanjan MM-kilpailuissa 1986 ja Argentiinan MM-kilpailuissa 1990.


title: Bändäri

text: Bändäri tai groupie on tyypillisesti nuori nainen, joka hakeutuu ihailemansa rockmuusikon kanssa lyhyeen seksuaaliseen suhteeseen tai pitempiaikaiseksi seuralaiseksi muusikon kiertueen ajaksi.


title: Bändäri

text: Bändäreistä alettiin puhua vuoden 1965 tienoilla, kun rock-kulttuuri otti ensiaskeleitaan. Ilmiö oli tosin ollut olemassa jo aikaisemminkin. Sanaa 'bändäri' (engl. "groupie") käytti ensimmäistä kertaa painettuna "Rolling Stone" -lehti vuonna 1969.


title: Bändäri

text: Led Zeppelinin solisti Robert Plantin mukaan varsinaiset bändärit ovat musiikkiin perehtyneitä musiikkidiggareita, jotka kiertävät bändin mukana, eivätkä vain nopeiden irtosuhteiden naisia. Joistain bändäreistä tuli muusikoiden ”varavaimoja” kiertueiden ajaksi. Laulaja Frederikin mukaan bändäreiden kanssa harrastettiin keikkabusseissa ja hotellihuoneissa paljon muutakin kuin seksiä, kuten juteltiin, kuunneltiin musiikkia ja saunottiin. Bändärit saattoivat myös siivota keikkabussin ja pestä muusikoiden pyykit. Joistain bändäreistä tuli muusikkojen tyttöystäviä ja vaimoja.


title: Bändäri

text: Tunnettuja yhdysvaltalaisia bändäreitä olivat esimerkiksi Pamela Des Barres, Miss Sparky, Stacy, Cynthia Plaster Caster ja Lacy. Rockmuusikko Frank Zappa kokosi 1960-luvulla yhtyeen nimeltä The GTOs tuntemistaan ”super-groupieista”. Yhdysvaltain bändärikulttuuri hiipui 1980-luvulla AIDSin ja konservatismin nousun myötä.


title: Ford CD4 -pohjalevy

text: Ford CD4 -pohjalevy on Fordin kehittämä pohjalevy keskikokoisille ja suurille etu- ja nelivetoisille autoille, joissa moottori on sijoitettu poikittain. Se korvasi edeltäneet CD3- ja EUCD-pohjalevyt.


title: Whisky a Go Go

text: Whisky a Go Go on Los Angelesin Sunset Stripillä osoitteessa 8901 Sunset Boulevard, West Hollywood sijaitseva, vuonna 1964 avattu yökerho, joka tunnetaan useasta rockmusiikin historiaan jääneestä esityksestä. Paikka nimettiin vuonna 2006 ensimmäisenä konserttipaikkana Rock and Roll Hall of Fameen.


title: Whisky a Go Go

text: Whisky a Go Gossa ovat esiintyneet uransa alkuvaiheissa monet rockin historian suurista nimistä, kuten The Doors, Neil Young, Frank Zappa, Jimi Hendrix, Fleetwood Mac, Blondie, X, The Motels, Guns N’ Roses ja Soundgarden. Suositussa paikassa ovat käyneet vakituisesti myös useat muiden alojen kuuluisuudet.


title: Täällä taas (elokuva)

text: Täällä taas () on vuonna 2015 ensi-iltansa saanut komediaelokuva, jonka on ohjannut David Wnendt. Elokuva pohjautuu Timur Vermesin kirjoittamaan satiiriseen romaaniin "Täällä taas".


title: A1 Britannian Grand Prix 2005

text: A1 Britannian Grand Prix 2005 oli A1 Grand Prix -kauden 2005–2006 ensimmäinen osakilpailu, joka ajettiin 25. syyskuuta Brands Hatchin moottoriradalla Englannissa. Kyseessä oli samalla sarjan historian ensimmäinen kilpailu.


title: Knut Svanljung

text: Knut August Svanljung (28. tammikuuta 1867 Vaasa – 7. maaliskuuta 1936 Vaasa) oli suomalainen rehtori, professori ja valtiopäivämies.


title: Knut Svanljung

text: Svanljungin vanhemmat olivat oikeusneuvosmies Johan Kristian Svanljung (1829–1881) ja Sofia Lundman. Hän pääsi ylioppilaaksi Vaasan lyseosta 1883 ja valmistui Helsingin yliopistosta filosofian kandidaatiksi 1888 ja filosofian lisensiaatiksi 1895.


title: Knut Svanljung

text: Knut Svanljung oli Vaasan kansakoulujen tarkastajana 1899–1902 ja sitten Turun suomalaisen klassillisen lyseon historian, maantiedon ja suomen kielen vanhempana lehtorina 1902–1933. Hän toimi myös koulun rehtorina vuodesta 1923 alkaen. Svanljung sai professorin arvonimen 1929. Hän oli mukana perustamassa Turun Historiallista Yhdistystä vuonna 1923 ja oli yhdistyksen puheenjohtajana 1925–1926.


title: Knut Svanljung

text: Svanljung osallistui säätyvaltiopäiville pappissäädyn edustajana 1904–1905 ja 1905–1906. Hän oli kuuden vuoden ajan Turun kaupunginvaltuuston jäsenenä.


title: Palava pensas

text: Palava pensas on Vanhassa testamentin Toisessa Mookseksen kirjassa kuvattu tapahtuma, jossa Mooses kohtaa Siinainvuoren juurella jumalallisen ilmestyksen ja saa kutsun johtaa israelilaiset pois Egyptistä.


Parassalan syyrialais-malankarilainen katolinen eparkia on katoliseen kirkkoon kuuluvan Syyrialais-malankarilaisen katolisen kirkon eparkia, joka toimii Intiassa, etelä-Keralassa. Sen keskuspaikkana toimii Parassala.


title: Parassalan syyrialais-malankarilainen katolinen eparkia

text: 5. elokuuta 2017 antoi paavi Franciscus päätöksen Parassalan syyrialais-malankarilaisen katolisen eparkian perustamisesta. Se toteutettiin erottamalla uuden eparkian alue Thiruvananthapuramin syyrialais-malankarilaisesta katolisesta suurarkkieparkiasta. Uuden eparkian toimialueeksi tuli Keralan eteläisen osan Parassala, Kattakada ja suuri osa Neyyatinkarasta. Eparkian alaisuudessa on 30 750 syyrialais-malankarilaista katolista. Samalla alueella asuu suuri määrä muiden riitusten katolisia. Seurakuntia on 95 ja pappeja 22.


title: Den första gång

text: ”Den första gång” on ruotsalaisen kirjailija-trubaduurin Birger Sjöbergin laulu Ruotsissa hyvin tunnetusta vuoden 1922 kokoelmasta "Fridas bok". Nuoruuden rakastetun ensikohtaamisesta kertovan laulun on suomentanut V. Arti nimellä ”Ensi kerran”. Laulu alkaa suomeksi sanoilla ”Kun näin sun ensi kerran, ol’ aamu kesäinen”, ruotsiksi ”Den första gång jag såg dig, det var en sommardag”.


title: Den första gång

text: Laulun varhaisia ruotsalaislevyttäjiä olivat Pelle Nordström


title: Den första gång

text: Martin Best levytti laulun vuonna 1980 englanniksi Tom Fletcherin sanoituksena nimellä ”When First I Ever Saw You”, joka julkaistiin samannimisellä albumilla.


title: Den första gång

text: Suomeksi laulua ei ilmeisesti ole levytetty. Ruotsiksi sen on Suomessa levyttänyt Börje Lampenius 1983.


title: Yläaukeama

text:
Yläaukeamalla tarkoitetaan solisluun ja lapaluun muodostaman hartiarenkaan ja rintakehän välistä tilaa:
Yläaukeama sijaitsee kaulalla, josta lähtee hermot ja verisuonet yläraajoihin. Jos se on ahtautunut niin hermojen ja verisuonten toiminta häiriintyy.


title: Tanalyk

text: Tanalyk () on Uraljokeen oikealta puolelta yhtyvä sivujoki, jonka valuma-alue sijaitsee Uralvuoriston eteläpuolen itäosissa Venäjällä. Joen yläjuoksu kuuluu Baškortostaniin ja alajuoksu Orenburgin alueeseen. Uraljoessa on Tanalykin yhtymäkohdassa Iriklinskin patoallas (), jonne joki laskee.


title: Tanalyk

text: Joen lähteet sijaitsevat eteläisessä Uralvuoristossa Irendyk-vuoristoharjanteen () rinteillä Talkasin järven läheltä ja se virtaa 225 kilometriä ennen kuin se yhtyy oikealta Uraljokeen 1 827 kilometriä ennen sen Kaspianmerellä sijaitsevaa suistoa.


title: Tanalyk

text: Pääuoman leveys vaihtelee 2–35 metriä ja syvyys 0,5–2 metriä, ja veden virtausnopeus on korkeintaan 0,2 metriä sekunnissa . Joen pääuoma virtaa lähes koko ajan kohti etelää ja ohittaa matkallaan esimerkiksi Merjasovon kylän, Baimakin pikkukaupungin, Petropavlovskin kaivoksen, Buribain kaivoskaupungin ja Akjarin kaupungin. Tämän jälkeen joki kääntyy lyhyessä kaaressa kohti koillista, jossa se laskee lopuksi Iriklinskin patoaltaaseen.


title: Tanalyk

text: Tanalyk ja sen sivujoet muodostavat yhdessä 4 160 neliökilometrin suuruisen valuma-alueen. Taulukossa on lueteltu suurimmat sivujoet (osa tiedoista puuttuvat):


title: Tanalyk

text: Lähteet: 1 =


title: Tanalyk

text: Joen lähteet sijaitsevat Uralvuoriston eteläosan itäisillä rinteillä, minne kuivalla mannermaisella ilmastolla on suurin vaikutus. Sateita on vähemmän kuin Uralin läntisellä puolella, joten jokeen riittää vettä vain osaksi. Suurin vesikuorma vapautuu keväisin, kun kaikki talvella lumena varastoitunut vesi virtaa kerralla alas vuorilta. Tämän jälkeen joen vedenpinta alenee asteittain olemattomaksi ja joki pysyy lähes kuivana syksystä alkaen 8–10 kuukautta vuodessa. Joen keskimääräinen vuotuinen virtaama on 2,96 m³/s, mikä on mitattu 59 kilometriä joen suistosta. Joki jäätyy lokakuun loppupuoliskolla ja se vapautuu jäistä huhtikuussa.


title: Tanalyk

text: Suuret vaihtelut joen virtaamassa vaikeuttavat veden hyödyntämistä. Siksi vettä kerätään valuma-alueella sijaitseviin tekojärviin. Suurin niistä on Serek-Kul (), jonka pinta-ala on 250 hehtaaria, ja Tanaliskin tekojärvi (), jonka pinta-ala on 201 hehtaaria ja suurin syvyys 36 metriä.


title: Anna Närhi

text: Anna Närhi (s. 10. helmikuuta 1992) on suomalainen suunnistaja. Hän sijoittui MM-kilpailuissa sprintissä 14:nneksi vuonna 2014 ja 13:nneksi vuonna 2018, keskimatkalla 39:nneksi vuonna 2018 sekä sprinttiviestissä kahdeksanneksi vuonna 2018. EM-kilpailuissa Närhi sijoittui 34:nneksi sprintissä vuonna 2014 sekä kahdeksanneksi viestissä, yhdeksänneksi sprinttiviestissä ja 21:nneksi sprintissä vuonna 2018.


title: Anna Närhi

text: Närhi on lähtöisin Jyväskylästä ja edustaa seuratasolla IFK Göteborgia.


title: Maija Sianoja

text: Maija Sianoja (s. 15. lokakuuta 1988) on suomalainen suunnistaja. Hän sijoittui EM-kilpailuissa kuudenneksi pitkällä matkalla, kymmenenneksi sprintissä, 24:nneksi keskimatkalla sekä seitsemänneksi viestissä vuonna 2018. Saman vuoden MM-kilpailuissa hän sijoittui sprintissä 14:nneksi ja keskimatkalla 19:nneksi sekä suunnisti toisen osuuden viestissä, jossa Suomi sijoittui viidenneksi.


title: Maija Sianoja

text: Sianoja edustaa seuratasolla MS Parmaa.


title: John Svanljung

text: Karl Johan (John) Svanljung (31. tammikuuta 1861 Vaasa – 20. marraskuuta 1932 Leningrad, Neuvostoliitto) oli suomalainen varatuomari ja asianajaja.


title: John Svanljung

text: Svanljungin vanhemmat olivat oikeusneuvosmies Johan Kristian Svanljung ja Sofia Lundman. Hän pääsi ylioppilaaksi Vaasan lyseosta 1879 ja suoritti Helsingin yliopistossa oikeustutkinnon 1885. Svanljung sai varatuomarin arvon 1888.


title: John Svanljung

text: Svanljung toimi asianajajana ja patenttiasiamiehenä Helsingissä. Suomen sisällissodan loppuvaiheessa hän pakeni punaisten mukana Venäjälle. Hän oli toiminut Kansanvaltuuskunnan julkaiseman ruotsinkielisen Notisbladetin toimittajana.


title: John Svanljung

text: Svanljung julkaisi asianajajana toimiessaan lentokirjasia ns. Duwaldtin testamenttiasiasta ja Vaasan lahjoitusmaakysymyksestä. Vuonna 1896 kuollut vaasalainen varakanneviskaali Gustaf Duwaldt (1845–1896) jätti noin miljoonan silloisen markan omaisuuden, joka hänen 1877 tekemän testamenttinsa mukaan suureksi osaksi lankesi Vaasan kaupungille sekä Vaasan ja Porin seurakunnille. Hänellä oli myös avioton poika Emil Duwaldt (s. 1875) jonka Gustaf Duwalt oli tunnustanut omakseen ja luvannut huolehtia hänen tulevaisuudestaan. Vuonna 1901 täysi-ikäiseksi tullut Emil vetosi testamentinsaajiin saadakseen hänelle kuuluvan osan omaisuudesta ja hänen asianajajanaan toiminut Svanljung julkaisi vetoomuksen lentokirjasena.


title: John Svanljung

text: Vaasan lahjoitusmaakysymyksessä Svaljung toimi Vanhassa Vaasassa sijainneiden lahjoitusmaapalstojen haltijoiden asianajajana heidän ja Vaasan kaupungin välisessä kiistassa sen jälkeen kun kaupunki oli vuonna 1912 tehnyt päätöksen häätää palstanhaltijat.


title: John Svanljung

text: John Svanljung oli naimisissa 1890–1909 Anna Ahngerin (1866–1949) kanssa, liitto päättyi avioeroon. Hän meni 1909 naimisiin Ellen Ida Mathilda af Enehjelmin (1865–1932) kanssa. John Svanljungin veljiä olivat vaasalainen kauppias ja laivanvarustaja Gustaf Svanljung (1864–1934) ja rehtori, professori ja valtiopäivämies Knut Svanljung (1867–1936).


title: John Svanljung

text: Svanljungilla oli ensimmäisestä avioliitossa tytär Ann Sofie (s. 1891) ja poika Karl Christian (1892–1964). Hänen ensimmäinen vaimonsa Anna Ahngren ja tyttärensä Ann Sofie muuttivat avioeron jälkeen Etelä-Ranskaan Biarritziin. Ann Sofie toimi hierojana ja vuonna 1926 hänen ystävättärensä arkkitehti Wivi Lönn suunnitteli hänelle huvilan Biarritziin. Taiteilija Antti Favén maalasi Ann Sofiesta muotokuvan 1910-luvun alussa.


title: Henna-Riikka Haikonen

text: Henna-Riikka Haikonen (s. 20. elokuuta 1993) on suomalainen suunnistaja. Hän saavutti nuorten MM-hopeaa viestissä vuonna 2013 ja sijoittui samoissa kisoissa henkilökohtaisilla matkoilla parhaimmillaan kymmenenneksi pitkällä matkalla. Aikuisten MM-kilpailuissa 2018 hän sijoittui keskimatkalla 22:nneksi.


title: Henna-Riikka Haikonen

text: Haikonen edustaa seuratasolla Anttolan Urheilijoita.


title: Anna Haataja

text: Anna Haataja (s. 20. tammikuuta 1996) on suomalainen suunnistaja. Hän kilpaili aikuisten arvokisoissa ensimmäisen kerran vuonna 2018. Tuolloin hän sijoittui EM-kilpailuissa pitkällä matkalla ja viestissä seitsemänneksi, sprinttiviestissä yhdeksänneksi sekä sprintissä 32:nneksi. Saman vuoden MM-kilpailuissa hän kilpaili pitkällä matkalla mutta keskeytti.


title: Anna Haataja

text: Haataja voitti nuorten maailmanmestaruuden pitkällä matkalla Engadinissä, Sveitsissä vuonna 2016. Samoissa kisoissa hän saavutti viestissä hopeaa ja sprintissä pronssia. Hän saavutti nuorten MM-hopeaa myös viestissä vuonna 2013 ja pitkällä matkalla vuonna 2015.


title: Anna Haataja

text: Haataja edustaa seuratasolla SK Pohjantähteä.


title: Gustaf Svanljung

text: Gustaf Svanljung (16. lokakuuta 1864 Vaasa – 1934) oli suomalainen Vaasassa asunut kauppias, laivanvarustaja ja teollisuuden harjoittaja.


title: Gustaf Svanljung

text: Svanljungin vanhemmat olivat oikeusneuvosmies Johan Kristian Svanljung ja Sofia Lundman. Hän kävi neljä vuotta Vaasan reaalilyseota mutta siirtyi sitten kaupan alalle. Svanljung avasi 1889 tupakkakaupan Turussa ja siirsi sen 1890 Vaasaan. Vuonna 1920 hän osti liiketoimintaa varten talon Vaasasta Raastuvankatu 18:sta ja liike toimi täällä vuoteen 1970 saakka.


title: Gustaf Svanljung

text: Svanljung laajensi liiketoimiaan muillekin aloille. Hän vei ulkomaille puutavaraa, puolukoita ja jäkälää, toi maahan muun muassa lannoitteita ja toimi maatalouskoneiden, polkupyörien, meijerikoneiden ja kivihiili- ja koksikaupan edustajana. Svanljung harjoitti laivanselvitys- ja huolintatoimintaa ja oli suurin omistaja 1917–1929 toimineessa Vasa Fartygs Ab:ssa (Vaasan Laiva Oy) jolla oli telakka Vaasan Palosaaressa ja kolme omaa purjealusta "Bergö", "Sandö" ja "Nordö". Tällä telakalla Svanljung rakennutti viisi purjelaivaa. Hän oli mukana perustamassa useita teollisuusyrityksiä muun muassa Vaasan Pitsitehtaan ja Alavudella sahaustoimintaa harjoittaneen Oy Svanljungin Tehtaat-yhtiön.


title: Gustaf Svanljung

text: Svanljung oli kuusi vuotta Vaasan kaupunginhallituksen jäsenenä ja oli 1917 perustamassa Vaasan Kauppakamariyhdistystä. Hän toimi Vaasan kauppakamarin varapuheenjohtajana ja puheenjohtajana vuoteen 1934 saakka. Svanljung lahjoitti testamentissaan 8 miljoonaa markkaa Gustaf Svanljungin säätiölle jonka tarkoituksena oli tukea kaupankäyntiä, teollisuutta ja maataloutta Vaasan läänissä osuustoimintaa lukuun ottamatta. Säätiön säännöt vahvistettiin 1938. Vuonna 1959 säätiöön liitettiin Gustaf Svanljungin nuoremman sisaren leskirouva Jenny Helanderin testamenttaama omaisuus erillisenä rahastona.


title: Gustaf Svanljung

text: Gustaf Svanljungin veljiä olivat asianajaja John Svanljung (1861–1932) ja rehtori, professori ja valtiopäivämies Knut Svanljung (1867–1936).


title: Kirsi Nurmi

text: Kirsi Nurmi (s. 8. syyskuuta 1992) on suomalainen suunnistaja. Hän sijoittui MM-kilpailuissa 27:nneksi sprintissä vuonna 2017 ja kahdeksanneksi sprinttiviestissä vuonna 2018. EM-kilpailuissa Nurmi sijoittui kahdeksanneksi viestissä ja 11:nneksi sprintissä vuonna 2018.


title: Kirsi Nurmi

text: Nurmi voitti nuorten maailmanmestaruuden pitkällä matkalla vuonna 2012. Hän edustaa seuratasolla IFK Göteborgia.


title: Flora (jumalatar)

text: Flora on roomalaisessa mytologiassa kasvavan viljan ja kukkivien kukkien jumalatar. Alun perin häntä palvoivat oskit ja sabiinit. Roomassa hänen juhlapäivänsä oli nimeltään Floralia, ja sitä vietettiin 28. huhtikuuta alkaen aina toukokuun alkuun saakka. Se oli jokseenkin estoton ja moraaliton karnevaali, sillä Flora tunnettiin "meretrixinä" eli huorana. Hekumallinen juhlinta liittyi ilmeisesti hedelmällisyysriitteihin ja oli jonkinlainen kevään ja elämän riemujuhla, joka oli vastaisku kuolemalle ja lakastumiselle. Floralia-juhlassa esitettiin muun muassa miiminäytelmiä, joissa näyttelijät esiintyivät alastomina.


title: HK Tambov

text: HK Tambov on venäläinen jääkiekkoseura. Joukkue pelaa Venäjän toiseksi korkeimmalla sarjatasolla VHL-liigassa.


title: HK Tambov

text: "(Tilanne 28. tammikuuta 2019)"


title: Topias Ahola

text: Topias Ahola (s. 17. heinäkuuta 1996) on suomalainen suunnistaja. Vuoden 2018 MM-kilpailuissa hänet hylättiin sprintin karsinnassa. Hän saavutti nuorten MM-kilpailuissa 2016 viestissä pronssia sekä sijoittui henkilökohtaisilla matkoilla parhaimmillaan pitkällä matkalla kahdeksanneksi. Hän edustaa seuratasolla Navia.


title: Luettelo HTTP-tilakoodeista

text: Luettelo HTTP-tilakoodeista. HTTP ( eli "hypertekstin siirtoprotokolla") on protokolla, jota selaimet ja WWW-palvelimet käyttävät tiedonsiirtoon.


title: Luettelo HTTP-tilakoodeista

text: Pääartikkeli HTTP ()


title: Elias Kuukka

text: Elias Kuukka (s. 12. helmikuuta 1994) on suomalainen suunnistaja. Hän sijoittui EM-kilpailuissa 12:nneksi viestissä ja 47:nneksi pitkällä matkalla sekä karsiutui keskimatkalla vuonna 2018. Saman vuoden MM-kilpailuissa hän sijoittui pitkällä matkalla 24:nneksi.


title: Elias Kuukka

text: Kuukka sijoittui nuorten MM-kilpailuissa keskimatkalla 12:nneksi vuonna 2013. Hän edustaa seuratasolla Tampereen Pyrintöä. Kuukan valmentajana toimii Seppo Väli-Klemelä ja myös hänen veljensä Anton Kuukka kilpailee suunnistuksessa.


title: Aleksi Niemi

text: Aleksi Niemi (s. 12. huhtikuuta 1995) on suomalainen suunnistaja. Hän sijoittui MM-kilpailuissa sprintissä 24:nneksi vuonna 2016 sekä viestissä kahdeksanneksi vuonna 2017 sprintin päätyttyä hänen osaltaan tuolloin hylkäykseen. Riian MM-kilpailuissa 2018 hän sijoittui sprintissä parhaana suomalaisena 14:nneksi, keskimatkalla 17:nneksi, sprinttiviestissä kahdeksanneksi sekä viestissä seitsemänneksi. EM-kilpailuissa hänet hylättiin sprintissä vuonna 2016. Hän sijoittui viestissä 12:nneksi, sprintissä 20:nneksi ja keskimatkalla 22:nneksi EM-kilpailuissa 2018.


title: Aleksi Niemi

text: Niemi voitti nuorten MM-kilpailuissa viestissä kultaa ja sprintissä hopeaa vuonna 2015. Hän edustaa seuratasolla Tampereen Pyrintöä.


title: Litukka

text: Litukka voi tarkoittaa seuraavia asioita:


title: Media Suomessa

text: Suomen media käsittää Suomessa toimivat tiedotusvälineet kuten sanomalehdet, televisiokanavat, radiokanavat ja internet-sivustot. Useimmat viestimet ovat suomenkielisiä, mutta joillakin paikkakunnilla ilmestyy myös ruotsinkielisiä sanomalehtiä, ja televisiossa ja radiossa on ruotsinkielistä ohjelmaa. Julkinen ja verorahoitteinen Yleisradio omistaa useita televisio- ja radiokanavia. Niiden lisäksi maassa toimii useita kaupallisia televisiokanavia. Useat televisiokanavat ovat ilmaisia.


title: Media Suomessa

text: Lehdistönvapaus takaa sen, että valtio ei Suomessa voi määrätä mitä tiedotusvälineissä sanotaan. Julkisen sanan neuvosto on Suomen tiedotusvälineiden kustantajien ja toimittajien perustama elin, jonka tehtävänä on tulkita hyvää journalistista tapaa ja puolustaa sanan- ja julkaisemisen vapautta. Valtaosa suomalaisista tiedotusvälineistä kuuluu JSN:n perussopimuksen allekirjoittaneisiin yhteisöihin.


title: Media Suomessa

text: Suomen media on voimakkaasti keskittynyt muutamalle omistajalle. Alasta riippuen nämä neljä yhtiötä keräävät 59–97 prosenttia yleisöstä ja tuotosta. Kokonaisuudessaan neljä suurinta saavat 65 prosenttia alan tuotoista.


title: Media Suomessa

text: Aktiivisesti toimivia vastamedioita Suomessa oli syksyllä 2017 kymmenkunta.


title: Media Suomessa

text: Suomessa ilmestyi vuonna 2009 noin 370 sanomalehteä ja 5 500 aikakauslehteä.Kansallisarkiston tiedotus. Kansalliskirjasto: Digitoitujen sisältöjen käyttö lisääntyi 42 prosentilla, 20.1.2009 Suomen luetuin päivälehti on "Helsingin Sanomat", jonka levikki vuonna 2017 oli 234 258. Lehdellä on keskimäärin 859 000 lukijaa. "Helsingin Sanomien" julkaisija Sanoma on Pohjoismaiden johtava viestintäyhtymä, jonka muita Suomessa julkaisemia sanomalehtiä ovat muun muassa "Ilta-Sanomat" ja "Taloussanomat". Toinen Suomen mainosrahoitteisen viestinnän merkittävimmistä tekijöistä, Alma Media, julkaisee yli 30 sanomalehteä, mukaan lukien "Aamulehti", "Iltalehti" ja "Kauppalehti".


title: Media Suomessa

text: Suomen- ja ruotsinkielisten lehtien lisäksi Suomessa ilmestyy venäjänkielinen aikakauslehti "Spektr".


title: Media Suomessa

text: Valtiollinen viestintäyhtiö Yleisradio omistaa neljä televisiokanavaa, jotka näkyvät koko maassa. Yleisradion toiminta kustannetaan erillisellä yleisradioverolla.


title: Media Suomessa

text: Suomen suurin kaupallinen televisiokanava on vuonna 1957 perustettu MTV3, jonka omistaa ruotsalainen Bonnier.


title: Media Suomessa

text: Suomen kuunnelluin radiokanava on Yle Radio Suomi. Suosituin kaupallinen radiokanava on Radio Nova..


title: Media Suomessa

text: Marraskuussa 2007 tehdyn gallupin mukaan suomalaisista 49 prosenttia uskoi, että medialla on liikaa valtaa. Yli 60-vuotiaista osuus oli 62 prosenttia. Toisaalta 70 prosenttia vastanneista uskoi ettei valtaa luovuteta toimituksen ulkopuolelle. Eniten median sisältöön kohdistuvaa valtaa vastanneet arvelivat olevan mediayhtiöiden omistajilla, suuryrityksillä ja mainostajilla. Kysely mittasi myös uutismedian luotettavuutta: eniten luotetaan Ylen uutisiin. Suomalaisen median laatuun oli melko tyytyväisiä tai tyytyväisempiä 87 prosenttia vastaajista.


title: Miika Kirmula

text: Miika Kirmula (s. 12. joulukuuta 1994) on suomalainen suunnistaja. Hän sijoittui MM-kilpailuissa viestissä viidenneksi ja keskimatkalla 27:nneksi vuonna 2016, viestissä kahdeksanneksi ja pitkällä matkalla 19:nneksi vuonna 2017 sekä viestissä seitsemänneksi, sprinttiviestissä kahdeksanneksi, pitkällä matkalla 15:nneksi ja sprintissä 28:nneksi vuonna 2018. EM-kilpailuissa hän sijoittui 44:nneksi niin keskimatkalla kuin pitkällä matkallakin vuonna 2016 sekä sprinttiviestissä yhdeksänneksi, viestissä 19:nneksi ja sprintissä 47:nneksi vuonna 2018.


title: Miika Kirmula

text: Kirmula voitti nuorten maailmanmestaruuden keskimatkalla vuonna 2014. Hän edustaa Kalevan Rastia, johon hän siirtyi Angelniemen Ankkurista kaudeksi 2018.


title: Täällä taas

text: Täällä taas tarkoittaa seuraavia asioita:


title: Bolšoi Kizil

text: Bolšoi Kizil ( eli ”Suuri Kisil” ja , mikä luetaan ”"Ulken Kizil"”) on Venäjällä Uraljokeen oikealta puolelta yhtyvä sivujoki, jonka valuma-alue sijaitsee Uralvuoriston eteläosan itärinteillä. Joen pääuoma virtaa yläjuoksulla pääosin Baškortostanissa, mutta aivan alajuoksulla se siirtyy Tšeljabinskin alueelle.


title: Bolšoi Kizil

text: Joen lähteet sijaitsevat Uralvuoriston eteläosissa Uraltaun ja Kriktitaun vuoristoharjanteiden välissä noin 760 metrin korkeudella merenpinnasta ja se virtaa 172 kilometriä (toinen lähde antaa 155 km ) kunnes se yhtyy oikealta 294 metrin korkeudella Uraljokeen Kizilskojessa () 2 014 kilometriä ennen sen Kaspianmerellä sijaitsevaa suistoa.


title: Bolšoi Kizil

text: Joen pääuomalle tulee korkeuseroa 466 metriä ja joen kaltevuus on siten 2,71 m/km . Joen yläjuoksulla on joella enemmän pudotusta, kun taas alajuoksulla jyrkkyys tasaantuu ja joki saavuttaa alajuoksun lopussa alankoalueen. Joella on syvyyttä 0,6–0,8 metriä. Joella harrastetaan koskenlaskua kajakeilla.


title: Bolšoi Kizil

text: Bolšoi Kizil ja sen sivujoet muodostavat yhdessä 2 080 neliökilometrin suuruisen valuma-alueen (toinen lähde antaa 1870 km² ). Taulukossa on lueteltu suurimmat sivujoet (osa tiedoista puuttuvat) :


title: Bolšoi Kizil

text:
Lähteet: 1 =
Uralvuorten matalat vuoristoharjanteet leimaavat koko aluetta. Vuorten kallioiden geologia muodostuu devonisista sedimenteistä, kun taas alhaalla tasangot ovat paleotsooisista kalliosta. Vuorten kallioperässä on runsaasti karbonaattia, hydrokarbonaattia ja kalsiumia ja siellä ovat karstimuodostumat tavallisia. Tämä vaikutta myös joen vedenlaatuun. Vedessä on mineraaleja 200-300 milligrammaa litrassa vettä (mg/l), mutta tulva-aikana pitoisuudet kasvavat 500 mg/l. Joen valuma-alueen yläosia peittaa havumetsä 76% pinta-alasta ja alaosia 41%. Muu osa maastoa muodostaa aroa, joten maisema on niin sanottua metsäaroa.


title: Bolšoi Kizil

text: Joki sijaitsee Uralvuoriston eteläosassa sen itärinteillä, missä vallitsee mannermainen ilmasto. Korkeudesta johtuen siellä kuitenkin sataa hieman enemmän kuin alangolla. Vuotuinen sademäärä on 570 millimetriä. Joen virtaamasta 71% tapahtuu keväällä huhtikuun ja toukokuun aikana, kun lumet sulavat, 22% kesällä ja syksyllä kesäkuusta lokakuuhun, ja loput 7% talvella eli marraskuusta maaliskuuhun. Joen vuotuinen keskivirtaama (MQ) on 4,17 m³/s, keskiylivirtaama (MHQ) 179 m³/s ja keskialivirtaama (MNQ) 0,010 m³/s. Arvot on mitattu 48 kilometriä joen suusta.


title: Bolšoi Kizil

text: Jokilaakso on kaunista seutua ja siellä vierailee turisteja ja kalastajia. Joen rannat ovat Baškortostanin puolella tiheästi asuttuja kyliä, mutta Tšeljabinskin alueella niitä on vain yksi Kizilskojen pikkukaupunki joensuussa.


title: Bolšoi Kizil

text: Baškiirin kielellä ”kizil” tarkoittaa "punaista", minkä arvellaan johtuvan veden ajoittaisesta savella värjäytymisestä tai sitten sen arvellaan johtuvan joen uoman punaisista kallioista. Alueella on toinenkin saman niminen joki, joka erotetaan tästä joesta nimellä Malyi Kizil ( eli "Pieni Kizil"). Sen lähteet ovat samalla rinteellä lähellä toisiaan, mutta sen pääuoma virtaa pohjoiseen päin.


title: Ristimäen siunauskappeli ja hautausmaa

text: Ristimäen siunauskappeli ja hautausmaa sijaitsevat Lempäälässä osoitteessa Sotavallantie 86. Kappeli on rakennettu vuonna 1972 ja peruskorjattu vuonna 2004. Kappelin on suunnitellut arkkitehti Pentti Turunen. Sinne mahtuu noin 120 henkilöä.


title: Ristimäen siunauskappeli ja hautausmaa

text: Ristimäen hautausmaa-aluetta laajennettiin vuonna 2003–2004. Alue on puistomaista mäntymetsää ja siellä sijaitsee muistolehto, metsähautausmaa ja uurna sukuhauta.Tyhjän sylin muistokivi on heitä varten, jotka surevat lapsettomuutta, keskenmenoa, raskauden keskeytystä tai lapsen kuolemaa. Teos on hankittu Lapsettomien yhdistys Sipukka ry aloitteesta ja muistokiven on suunnitellut Pekka Mäenpää ja toteuttanut Kiviliike Sairanen Oy. Muistokivi otettiin käyttöön 2013.


title: Ristimäen siunauskappeli ja hautausmaa

text: Teos on pystytetty paikalle, jossa sijaitsee punaisten joukkohauta. Paikalle on teloitettu ihmistä 400 ja noin 200 sodassa kaatunutta punaista. Muistomerkin pystytetty vuonna 1948 ja sen suunnittellut Jalmari Terho ja valmistanut Suomen Graniitti Oy:n kiviveistämö.


title: Emilia Itävalo

text: Emilia Itävalo (s. 1994, Kankaanpää) on suomalainen pesäpalloilija. Hän edustaa Superpesiksessä Porin Pesäkarhuja sekä aiemmin 2014 alkaneella urallaan Kankaanpään Mailaa ja Rauman Feraa. Ulkopepelipaikaltaan Itävalo on etukenttäpelaaja ja sisäpelirooliltaan etänijä tai vaihtaja. Urallaan Itävalo on pelannut kolme Itä-Länsi-ottelua, joista viimeisimmässä 2018 valittiin ottelun parhaaksi pelaajaksi.


title: Emilia Itävalo

text: 2.8.2018 mennessä pelaamissaan 93 Superpesiksen runkosarjaottelussa hän on lyönyt kymmenen, tuonut 83 juoksua ja kerännyt 374 kärkilyöntiä. 16 pudotuspeliottelussa hän on tuonut 11 juoksua ja kerännyt 59 kärkilyöntiä.


title: Emilia Itävalo

text: Miesten Superpesislukkari Henri Itävalo on hänen veljensä.


title: Teiskontie

text: Teiskontie on valtatie, joka suuntautuu Tampereelta kohti Teiskoa. Se alkaa leveänä puistokatuna Itsenäisyydenkadun (ent. Puolimatkankatu) ja Sammonkadun risteyksestä. Katu kulkee valtakunnallisesti merkittävän Kalevan alueen läpi, ja sen varrella on asuinkerrostaloja ja liiketiloja.


title: Teiskontie

text: Kalevan alueen suunnittelusta järjestettiin vuonna 1922 kilpailu, jossa jaetulle toiselle sijalle ylti Helsingin asemakaava-arkkitehti Birger Brunila. Brunilan ehdotuksessa oli jo näkyvissä Teiskontien ja Sammonkadun nykyinen linjaus. Brunila teki Kalevaan yleiskaavan vuonna 1924, ja myöhemmin alueen suunnittelua jatkoi Tampereen ensimmäinen asemakaava-arkkitehti Elis Kaalamo. "Teiskonkatu" merkittiin asemakaavaan vuonna 1940, ja kadun rakentaminen alkoi 1940-luvun lopussa. Nimi vaihdettiin "Teiskontieksi" vuonna 1953.


title: Teiskontie

text: Tampereen keskustasta yliopistolliselle sairaalalle johtava raitiotie kulkee osan matkasta Teiskontietä. Teiskontielle tulee kaksi pysäkkiä. Raitiovaunuliikenteen on määrä alkaa vuonna 2021.


title: Koppanen

text: Koppanen on sukunimi, joka on muun muassa seuraavilla suomalaisilla henkilöillä:


title: August Wicander

text: August Wicander (9. heinäkuuta 1836 Nybble, Vintrosa – 21. toukokuuta 1891 Tukholma) oli ruotsalainen teollisuusmies, joka loi moniin Euroopan maihin luonnonkorkin käyttöön perustuvan teollisuusimperiumin, erityisesti pullonkorkki- ja lattianpäällystetehtaita. Yritysryhmää kehittivät edelleen hänen poikansa Hjalmar Wicander (1860–1939) ja tämän poika Carl August Wicander (1885–1952).


title: August Wicander

text: August Wicander keksi ensimmäisenä maailmassa tavan mekanisoida pullonkorkkien valmistuksen luonnonkorkista. Tämän keksinnön avulla hän alkoi perustaa pullonkorkkitehtaita Euroopan eri maihin, ja monet niistä alkoivat valmistaa luonnonkorkista myös lattianpäällysteitä ja lämmöneristeitä. August Wicander toimi myös muun muassa laivanvarustajana.


title: August Wicander

text: Wicanderin suvun perustamista yrityksistä on sittemmin kehittynyt monia kansainvälisiä pakkaus- ja lattianpäällystealan valmistajia ja tuotemerkkejä, joiden toiminta perustuu nykyisin muihinkin materiaaleihin kuin luonnonkorkkiin. Suomalaisille tutuimpia ovat Wicander & Larsonin (myöhemmin Tarkett Oy) korkkitehdas, jonka vanha rakennus on nyt osa Turun oikeustaloa, sekä alumiinisia pullonkorkkeja valmistava Finn-Korkki Oy Hämeenlinnassa ja vuosina 1931–2004 toiminut Oy Wicanders Ab (alun perin Korkkitehdas Oy - Korkfabriks Ab) aluksi Turussa, sitten Helsingin Lauttasaaressa.


title: A1 Saksan Grand Prix 2005

text: A1 Saksan Grand Prix 2005 oli A1 Grand Prix -kauden 2005–2006 toinen osakilpailu, joka ajettiin 9. lokakuuta EuroSpeedway Lausitzin moottoriradalla Saksassa.


title: A1 Portugalin Grand Prix 2005

text: A1 Portugalin Grand Prix 2005 oli A1 Grand Prix -kauden 2005–2006 kolmas osakilpailu, joka ajettiin 23. lokakuuta Estorilin moottoriradalla Portugalissa.


title: A1 Australian Grand Prix 2005

text: A1 Australian Grand Prix 2005 oli A1 Grand Prix -kauden 2005–2006 neljäs osakilpailu, joka ajettiin 6. marraskuuta Sydney Motorsport Parkin moottoriradalla Australiassa.


title: A1 Malesian Grand Prix 2005

text: A1 Malesian Grand Prix 2005 oli A1 Grand Prix -kauden 2005–2006 viides osakilpailu, joka ajettiin 20. marraskuuta Sepangin moottoriradalla Malesiassa.


title: Minttu Vettenranta

text: Minttu Vettenranta (s. 1998 Pori on suomalainen pesäpalloilija. Hän edustaa Superpesiksessä Porin Pesäkarhuja. Hän on seuran oma kasvatti ja toimii joukkueen lukkarina. Vettenranta saavutti Superpesiksen hopeamitalin. Kaudella 2018 Vettenranta valittiin ensimmäiseen Itä-Länsi-otteluunsa.


title: Minttu Vettenranta

text: 2. elokuuta 2018 mennessä Vettenranta on pelannut 67 Superpesiksen runkosarjaottelua, joissa on lyönyt 21 ja tuonut yhdeksän sekä kerännyt 181 kärkilyöntiä. 25 pudotuspeliottelussa Vettenranta on lyönyt kolme ja tuonut kaksi juoksua sekä kerännyt 73 kärkilyöntiä.


title: A1 Dubain Grand Prix 2005

text: A1 Dubain Grand Prix 2005 oli A1 Grand Prix -kauden 2005–2006 kuudes osakilpailu, joka ajettiin 11. joulukuuta Dubai Autodromen moottoriradalla Dubaissa.


title: Robert van Boxtel

text: Robert Van Boxtel tai Robert Van Boxel on alankomaalainen karateka. Hän saavutti Kyokushinissa parhaimmillaan EM-hopeaa 1993.


title: Robert van Boxtel

text: Van Boxtel saavutti menestystä EM-kilpailuissa 1990-luvulla. Hän sai EM-hopeaa Bulgariassa 1993 hävittyään loppuottelussa maamiehelleen Hans Marsille. Hän saavutti seuraavissa EM-kilpailuissa, Romaniassa pronssia.


title: Pekka Lattu

text: Petter (Pekka) Johannes Lattu (9. joulukuuta 1878 Helsinki – 11. marraskuuta 1939 Pietarsaari) oli suomalainen eduskunnan pikakirjoittaja, suomentaja ja helluntailiikkeen saarnamies.


title: Pekka Lattu

text: Latun vanhemmat olivat suutari, kauppapalvelija Petter Lattu ja Anna Sofia Sjöholm. Hän pääsi ylioppilaaksi 1897 Helsingin suomalaisesta normaalilyseosta ja suoritti Helsingin yliopistossa alemman hallintotutkinnon 1899 sekä kansakoulunopettajan tutkinnon 1902.


title: Pekka Lattu

text: Lattu toimi aluksi pankkialalla ja kansakoulunopettajana. Hän oli eduskunnan pikakirjoittajana 1904–1928.


title: Pekka Lattu

text: Pekka Lattu oli naimisissa vuodesta 1903 Marta Poulin kanssa.


title: Largo Winch (elokuva)

text: Largo Winch on vuonna 2008 ensi-iltansa saanut Jérôme Sallen ohjaama ranskalais-belgialainen toimintatrilleri, jonka nimiroolia näyttelee Tomer Sisley. Muita päärooleja elokuvassa näyttelevät Kristin Scott Thomas, Miki Manojlović, Mélanie Thierry ja Gilbert Melki. Elokuva perustuu Jean Van Hammen ja Philippe Francqin samannimiseen sarjakuva-albumisarjaan "Largo Winch" (1990–), jonka pohjalta Salle ja Julien Rappeneau sovittivat elokuvan käsikirjoituksen.


title: Largo Winch (elokuva)

text: Elokuvan jatko-osa, "Burmalainen salaliitto" ("Largo Winch II"), sai ensi-iltansa 16. helmikuuta 2011. Jérôme Salle ohjasi myös jatko-osan, jossa Tomer Sisley uusi roolinsa Largo Winchinä.


title: Largo Winch (elokuva)

text: Vaikutusvaltainen multimiljardööri Nerio Winch (Miki Manojlović) murhataan hukuttamalla Hongkongissa, ja herää kysymys, kuka perii perheettömän miehen Yhtymä W -nimisen monikansallisen suuryhtiön, jonka perustaja ja toimitusjohtaja hän oli. Suuryhtiön johtokuntaa kohtaa odottamaton yllätys: Neriolla on perillinen, bosnialaisesta orpokodista adoptoitu poika, jonka olemassaolosta kukaan ei tiennyt mitään. Yhtymä W:n perijä, 30-vuotias Largo Winch (Tomer Sisley), osoittautuu myös yhtiön osake-enemmistön haltijaksi, mutta rauhallisen vallan siirtymisen isältä pojalle sijaan käynnistyykin juonittelujen vyyhti, jossa kaikki haluavat kaapata Winchin miljardiomaisuuden yhtiöineen itselleen. Nerion kuoleman luonnollisuutta epäilevä Largo haluaa lisäksi selvittää isänsä murhaajan.


title: Largo Winch (elokuva)

text: "Largo Winchin" 86-päiväiset kuvaukset alkoivat Maltalla 20. elokuuta 2007 ja päättyivät 15. tammikuuta 2008. Maltan ja Ranskassa kuvattujen studiokuvausten lisäksi elokuvaa kuvattiin Sisiliassa, Hongkongissa ja Macaossa. 25 miljoonan euron budjetilla tuotetun elokuvan tuotantoyhtiöinä olivat Pan-Européenne, Wild Bunch, TF1 Films Production ja Casa Productions.


title: Largo Winch (elokuva)

text: Tomer Sisley valmistautui rooliaan varten opettelemalla serbiaa, joka on hänen roolihahmonsa Largo Winchin äidinkieli. Sisley teki elokuvassa myös suurimman osan stunteistaan.


title: Largo Winch (elokuva)

text: "Largo Winch" sai ensi-iltansa marraskuussa pidetyillä vuoden 2008 Sarlat’n elokuvajuhlilla Ranskassa. Elokuva julkaistiin Ranskassa ja Belgiassa 17. joulukuuta 2008, ja sen teatterilevittäjinä olivat Wild Bunch Distribution Ranskassa ja Cinéart Belgiassa. Se sai Ranskassa 1 775 378 katsojaa ja tuotti lähes 14 miljoonaa dollaria. Belgiassa se sai 64 202 katsojaa ja tuotti 614 300 dollaria. Yhteensä elokuva tuotti maailmanlaajuisesti lähes 17 miljoonan dollarin lipputulot. Suomessa "Largo Winch" ei saanut teatterilevitystä, mutta Sandrew Metronome Distribution Finland Oy julkaisi sen DVD:lle 9. joulukuuta 2009.


title: Largo Winch (elokuva)

text: Elokuva on saanut elokuvakriitikoilta vaihtelevia arvioita. Rotten Tomatoes -sivuston mukaan 50 prosenttia kriitikoista on antanut elokuvalle myönteisen arvosanan 5,4/10 keskiarvolla. Keskiarvo perustuu 18 arviointiin, joista yhdeksän oli ”tuoreita” ja yhdeksän ”mätiä”. 3 988 käyttäjästä 49 prosenttia on antanut elokuvalle myönteisen arvosanan 3,2/5 keskiarvolla. Metacritic-sivuston mukaan kymmenen arvostelun perusteella elokuva on saanut 40 pistettä sadasta mahdollisesta. Internet Movie Databasen 12 287 käyttäjää on antanut elokuvalle keskiarvon 6,5/10.


title: Largo Winch (elokuva)

text: "Largo Winch" oli ehdolla parhaan kansainvälisen elokuvan Saturn-palkinnon saajaksi vuonna 2012.


title: Harry K. Daghlian

text: Harry K. Daghlian, Haroutune Krikor Daghlian Jr. (14. toukokuuta 1921 – 15. syyskuuta 1945) oli yhdysvaltalainen, mutta Neuvostoliiton Armenian etnisen taustan omaava ydinfyysikko. Hän teki testisarjoja "Demon Core"ksi ristityllä atomipommin plutonium-sisuksella. Hänelle tapahtui työtapaturma, jonka johdosta pommin ydin muuttui äkillisesti fissiiliin muotoon eli säteileväksi ketjureaktion johdosta. Daghlian, joka oli saanut arviolta 510 remin säteilyannoksen eli 5,1 sievertia, vietiin Los Alamosin sairaalaan. Hän menehtyi erinäisistä hoitotoimenpiteistä huolimatta, 25 vrk kuluttua ydintapaturmasta säteilysairauteen. Daghlian kärsi sairautensa lopuksi yli +39 °C kuumeesta, sekä suoliston toimintajärjestelmien pettämisestä.


title: Harry K. Daghlian

text: Daghlian oli suorittanut Bachelor of Science -tutkinnon Purduen yliopistossa. Harry Daghlian aloitti MIT:ssa vuonna 1938, ja vain 17-vuotiaana, mutta vaihtoi Purdueen. Hän oli työskennellyt ainakin Marshall Hollowayn sekä Otto Frischin vetämissä tieteellisissä tutkimusryhmissä sittemmin. Daghlian perehtyi muiden muassa syklotronien kehittelyyn. Harry Daghlian oli myös Trinity-ydinkokeen silminnäkijä.


title: Harry K. Daghlian

text: Daghlianin jälkeen menehtyi tri Louis A. Slotin jokseenkin vastaavalla tavalla vuonna 1946, mutta vain 9 vrk kuluttua säteilyturmasta. Daghlianin saman niminen isä menehtyi vuonna 1943. Harry Daghlianilla oli yksi veli sekä yksi sisar.


title: Sammonkatu

text: Sammonkatu on Tampereen Kalevassa kulkeva leveä puistokatu. Se alkaa Itsenäisyydenkadun (ent. Puolimatkankatu) ja Teiskontien (ent. Teiskonkatu) risteyksestä. Katu on osa Kalevan valtakunnallisesti merkittävää rakennettua kulttuuriympäristöä. Sen varrella sijaitsee muun muassa Sampola.


title: Sammonkatu

text: Nimi "Sammonkatu" perustuu "Kalevalaan", kuten moni muukin alueen kadunnimistä. "Kalevalan" muinaisrunoissa sampo on varallisuutta tuottava ihmeellinen esine.


title: Sammonkatu

text: Kalevan alueen suunnittelusta järjestettiin vuonna 1922 kilpailu, jossa jaetulle toiselle sijalle ylti Helsingin asemakaava-arkkitehti Birger Brunila. Brunilan ehdotuksessa oli jo näkyvissä Sammonkadun ja Teiskontien nykyinen linjaus. Brunila teki Kalevaan yleiskaavan vuonna 1924, ja myöhemmin alueen suunnittelua jatkoi Tampereen ensimmäinen asemakaava-arkkitehti Elis Kaalamo. Sammonkatu merkittiin asemakaavaan vuonna 1940, mutta vuoteen 1948 mennessä siitä oli tehty vain pieni alkuosa. Kadun rakentaminen alkoi varsinaisesti vasta 1950-luvun puolivälissä. Vielä 1940-luvulla kadun paikalla oli kaupunkilaisten kasvimaita.


title: Sammonkatu

text: Tampereen viimeinen johdinautolinja liikennöi Sammonkatua pitkin. Se oli toiminnassa vuoteen 1976 asti.


title: Sammonkatu

text: Tampereen keskustasta Hervantaan vievä raitiotie kulkee tulevaisuudessa keskellä Sammonkatua. Raitiovaunuliikenteen on määrä alkaa vuonna 2021.


title: A1 Etelä-Afrikan Grand Prix 2006

text: A1 Etelä-Afrikan Grand Prix 2006 oli A1 Grand Prix -kauden 2005–2006 seitsemäs osakilpailu, joka ajettiin 29. tammikuuta Durban Street Circuitin moottoriradalla Etelä-Afrikassa.


title: A1 Indonesian Grand Prix 2006

text: A1 Indonesian Grand Prix 2006 oli A1 Grand Prix -kauden 2005–2006 kahdeksas osakilpailu, joka ajettiin 12. helmikuuta Sentul International Circuitin moottoriradalla Indonesiassa.


title: Tarkett

text: Tarkett S.A. (vuoteen 2008 Sommer-Allibert S.A.) on ranskalainen pörssiyritys, joka valmistaa muovi- ja puupohjaisia lattianpäällysteitä, tekonurmea ja muovitapetteja. Se on syntynyt monien eurooppalaisten alan yritysten fuusioiden ja yrityskauppojen tuloksena.


title: Tarkett

text: Nykyinen nimi Tarkett on juontaa juurensa ruotsalaiseen vuonna 1886 perustettuun AB Malmö Snickerifabrikiin ja sen vuonna 1946 esittelemään muoviseen ”parketin korvikkeeseen”, jonka tuotenimeksi otettiin Tarkett. Myöhemmin siitä tuli koko yrityksen nimi.


title: Tarkett

text: Nykyisen yhtiön aiempi nimi Sommer-Allibert puolestaan viittaa saksalaiseen lattianpäällysteyhtiöön Sommeriin ja ranskalaiseen muovituoteyhtiö Allibertiin, jotka fuusioituivat vuonna 1972. Ruotsalainen Tarkett puolestaan yhdistyi 1980-luvun lopulla saksalaisen lattianpäällysteyhtiön Pegulanin kanssa. Vuonna 1997 Sommer-Allibertin lattianpäällystedivisioona ja ruotsalais-saksalainen Tarkett AG fuusioituivat.


title: Tarkett

text: Tarkettin tuotevalikoimaan kuuluvat PVC-vinyylilattiat, linoleumimatot, kokolattiamatot, laminaattilattiat, puuparketit, kumimatot, kylpyhuonetapetit, urheilusalien ja juoksuratojen päällysteet sekä tekonurmet.


title: Tarkett

text: Vuonna 2016 Tarkett-konsernin liikevaihto oli 2,7 miljardia euroa. Sillä oli 34 valmistusyksikköä ja henkilöstöä yhteensä noin 12 500.


title: A1 Meksikon Grand Prix 2006

text: A1 Meksikon Grand Prix 2006 oli A1 Grand Prix -kauden 2005–2006 yhdeksäs osakilpailu, joka ajettiin 26. helmikuuta Fundidora Park Racewayn katuradalla Meksikossa.


title: Réaumur (Vendée)

text: Réaumur on kunta Vendéen departementissa Pays de la Loiren hallintoalueella läntisessä Ranskassa.


title: Réaumur (Vendée)

text: Fyysikko René Antoine Ferchault de Réaumurin isoisä osti 1600-luvulla talon Réaumurista. Tästä syystä suvun nimeen tuli kunnan nimi. René Antoine Ferchault de Réaumurin työskennellessä Pariisissa Ranskan tiedeakatemiassa, hän vietti talossa kolme kuukautta joka vuosi. Siellä hän teki osan tieteellisistä keksinnöistään. Talo oli suvun hallussa hänen kuolemaansa vuonna 1757 saakka. Vuonna 1990 kunta osti talon, ja vuonna 2002 siitä tehtiin tieteiden talo, "Manoir des sciences situé à Réaumur".


title: A1 Yhdysvaltain Grand Prix 2006

text: A1 Yhdysvaltain Grand Prix 2006 oli A1 Grand Prix -kauden 2005–2006 kymmenes osakilpailu, joka ajettiin 12. maaliskuuta Laguna Secan moottoriradalla Yhdysvalloissa.


title: Titusville (Florida)

text: Titusville on kaupunki Brevardin piirikunnassa, Floridan osavaltiossa, Yhdysvalloissa. Kaupungin väkiluku oli vuoden väestönlaskennassa 43 761. Kennedyn avaruuskeskus sijaitsee Titusvillen lähellä olevalla Merrittin saarella.


title: Härmälän rotko

text: Härmälän rotko on Varsinais-Suomessa Maskussa oleva luola. Se on parhaimmillaan parikymmenmetrinen rotko, joka on syntynyt kallioon mahdollisesti maanjäristyksen seurauksena. Rotko on geologisesti nuori.


title: A1 Kiinan Grand Prix 2006

text: A1 Kiinan Grand Prix 2006 oli A1 Grand Prix -kauden 2005–2006 11. ja viimeinen osakilpailu, joka ajettiin 2. huhtikuuta Shanghain moottoriradalla Kiinassa.


title: Lars Glassér

text: Lars Bertil Glassér (4. lokakuuta 1925 Tukholma – 15. tammikuuta 1999 Rättvik) oli ruotsalainen ratameloja, olympiamitalisti ja maailmanmestari.


title: Lars Glassér

text: Glassér saavutti yhdessä Ingemar Hedbergin kanssa kajakkikaksikkojen 1 000 metrillä olympiahopeaa Helsingissä 1952. Hän voitti myös useita maailmanmestaruuksia.


title: A1 Alankomaiden Grand Prix 2008

text: A1 Alankomaiden Grand Prix 2008 oli A1 Grand Prix -kauden 2008–2009 ensimmäinen osakilpailu, joka ajettiin 5. lokakuuta Circuit Park Zandvoortiin moottoriradalla Alankomaissa.


title: A1 Kiinan Grand Prix 2008

text: A1 Kiinan Grand Prix 2008 oli A1 Grand Prix -kauden 2008–2009 toinen osakilpailu, joka ajettiin 9. marraskuuta Shanghain moottoriradalla Kiinassa.


title: GM Theta -pohjalevy

text: GM Theta -pohjalevy on General Motorsin kehittämä pohjalevy etu- ja nelivetoisille crossover-tyyppisille automalleille. Sen on uudemmissa malleissa korvannut D2XX/D2UX-pohjalevy. Theta Premium on pohjalevyn suurempia ja ylellisempiä malleja varten kehitetty versio.


title: Mattia Caldara

text: Mattia Caldara (s. 5. toukokuuta 1994 Bergamo) on italialainen jalkapalloilija, pelipaikaltaan keskuspuolustaja, joka edustaa Milania ja Italian maajoukkuetta.


title: Mattia Caldara

text: Caldara on Atalantan kasvatti. Hän debytoi Serie A:ssa kaudella 2013–2014. Hänet lainattiin Serie B:ssä pelaaviin Trapaniin ja Cesenaan seuraavaksi kahdeksi kaudeksi, kunnes hänet myytiin Juventukseen tammikuussa 2017. Hänet lainattiin heti takaisin Atalantaan, jossa hän vietti puolitoista kautta. Elokuussa 2018 Caldara siirtyi Milaniin, kun hänet vaihdettiin Leonardo Bonucciin.


title: A1 Zhuhain Grand Prix 2007

text: A1 Zhuhain Grand Prix 2007 oli A1 Grand Prix -kauden 2007–2008 neljäs osakilpailu, joka ajettiin 16. joulukuuta Zhuhain moottoriradalla Kiinassa.


title: Israelin toinen kuningaskunta

text: Israelin toinen kuningaskunta oli nykyisen Palestiinan alueella sijainnut valtio suunnilleen 100-luvulla eaa. Valtio syntyi makkabealaiskapinan aikana, jolloin juutalaiset onnistuivat saamaan itsenäisyyden aluetta hallinneilta seleukideiltä. Valtakunnan täytyi taipua Rooman vasalliksi vuonna 63 eaa. ja myöhemmin siitä tuli yksi Rooman provinsseista.


title: Israelin toinen kuningaskunta

text: Juutalaiset nousivat kapinaan seleukideja vastaan vuonna 168 eaa. Kapinasta on kirjoitettu Raamatun apokryfikirjoihin laskettavat Makkabilaiskirjat. Juutalaiset saivat Jerusalemin haltuunsa vuonna 165. eaa ja Jerusalemin toinen temppeli vihittiin uudelleen käyttöön. Seleukidien hallitsija Demetrios II Nikator myöntyi rauhansopimukseen juutalaisten kanssa vuonna 142 eaa. Johannes Hyrkanos nousi juutalaisvaltion valtaistuimelle vuonna 140 eaa. Hänen katsotaan aloittaneen valtakuntaa loppuun saakka hallinneen Hasmonien hallitsijasuvun.


title: Israelin toinen kuningaskunta

text: Valtakunta ajautui sisällissotaan vuonna 67 eaa. kuningatar Aleksandran kuoleman jälkeen. Rooma puuttui sisällisotaan ja valloitti maan vuonna 63 eaa. Hasmonit saivat hallita aluettaan Rooman vasallina vuoteen 37 eaa. asti, jolloin viimeinen Hasmoni-hallitsija Antigonos surmattiin ja valtaan nousi roomalaisten asettama Herodes.


title: A1 Malesian Grand Prix 2008

text: A1 Malesian Grand Prix 2008 oli A1 Grand Prix -kauden 2008–2009 kolmas osakilpailu, joka ajettiin 23. marraskuuta Sepangin moottoriradalla Malesiassa.


title: A1 Uuden-Seelannin Grand Prix 2009

text: A1 Uuden-Seelannin Grand Prix 2009 oli A1 Grand Prix -kauden 2008–2009 neljäs osakilpailu, joka ajettiin 25. tammikuuta Taupo Motorsport Parkin moottoriradalla Uudessa-Seelannissa.


title: Hawk (täsmennyssivu)

text: Hawk voi viitata seuraaviin:


title: Lattianpäällyste

text: Lattianpäällyste (myös lattiamateriaali, lattiapinnoite) on rakennuksen lattiaan kiinteästi asennettava pintamateriaali. Sen tehtävä on tarjota tasainen, turvallinen, kestävä ja esteettisesti miellyttävä alusta rakennuksen kussakin tilassa tapahtuvalle toiminnalle.


title: Lattianpäällyste

text: Suomen asuintiloissa yleisimpiä lattianpäällysteitä ovat muovimateriaalit (36 %) kuten vinyylimatot, laatat- ja -lankut, HDF-levystä valmistetut laminaattilattiat (22 %), etenkin kosteissa tiloissa käytettävät keraamiset laatat (19 %), puiset parketit (14 %), linoleumi (5 %) sekä tekstiili- eli kokolattiamatot (4 %). Lisäksi monissa vanhojen talojen tiloissa on säilytetty alkuperäinen lautalattia, joka on sekä kantava rakenne että hiotun ja lakatun pintansa osalta lattianpäällyste..


title: Lattianpäällyste

text: Kotien lattiapinnoitteissa on maiden välisiä kulttuurieroja. Kun vuonna 2003 Suomessa asennettiin kokolattiamattoja vain neljään prosenttiin lattia-alasta, Yhdysvalloissa niiden osuus on lähes 60 prosenttia, Euroopan maissa keskimäärin 42 prosenttia ja koko maailmassa 33 prosenttia. Maailmanlaajuisesti suosituin lattianpäällyste on keraaminen kivilattia, joka taas Suomen oloissa vaatii usein lattialämmityksen ollakseen mukava. Suomessahan kotona ollaan yleensä sukkasillaan, muissa länsimaissa kengät jalassa.


title: Lattianpäällyste

text: PVC:stä tai muusta muovista valmistettu muovimatto on Suomen yleisin kodin lattianpäällyste, varsinkin vuokrakäyttöön tarkoitetuissa kerrostaloasunnoissa. Se on nopea asentaa tasaiselle betonialustalle liimaamalla ja sopii taipuisuutensa ansiosta myös hieman epätasaiselle asennuspinnalle. Märkätiloihin on omat muovimattotyyppinsä. Kerrostaloissa voidaan muovimaton päälle asentaa jälkikäteen uusi pinnoite, esimerkiksi laminaattilattia, kunhan askelääneneristyksestä huolehditaan säännösten mukaisesti. Muovimattoa saa myös liimattavina vinyylilaattoina, joita voi vaihtaa yksitellen vaurion sattuessa.


title: Lattianpäällyste

text: Vinyylilankkulattia muodostuu 5–7 mm paksuisista muovilaatoista, jotka kiinnittyvät toisiinsa lukkoponttien avulla ilman liimausta alustaan. Sen voi asentaa tasaisen betonin, linoleumin tai enintään 2 mm paksun muovimaton päälle, etteivät pontit aukene liian joustavalla alustalla.


title: Lattianpäällyste

text: Laminaattilattiat valtaavat Suomessa alaa muovimatoilta. Lattialaminaatin runko on HDF-levyä ja pinta muovin avulla yhteen laminoituja paperikerroksia. Päällimmäinen kerros on läpinäkyvä kulutuspinta, toiseksi päällimmäisessä kerroksessa on pintakuvio, usein painamalla ja korkopuristuksella aikaansaatu puukuviointi. Lattia toimitetaan lukkopontein varustettuina lankkuina.


title: Lattianpäällyste

text: Puuviilulattia on laminaatti- ja parkettilattian välimuoto. Se muodostuu HDF-levystä tehdyistä pontatuista lankuista, joiden yläpintaan on liimattu puuviilu.


title: Lattianpäällyste

text: Luonnonkorkki on lattiamateriaalina pehmeän ja lämpimän tuntuista. Sen pienet ilmahuokoset eristävät lämpöä ja ääntä. Yleisimmät korkkilattiamateriaalit valmistetaan korkkirouheesta, joka puristetaan pontatun kovalevyn tai muun puukuitulevyn pintaan. Korkkipinta usein lakataan puhtaanapidon helpottamiseksi ja kulutuskestävyyden parantamiseksi.


title: Lattianpäällyste

text: Vinyylikorkki on alaosaltaan korkkia ja pinnaltaan vinyylimuovia. Linoleumi eli ”korkkimatto” on juuttikangaspohjalle puristettua puu- tai korkkijauhetta, sidosaineena pellavaöljy. Korkkilinoleumissa käytetään korkkijauheen sijasta korkkirouhetta ja pintamateriaalina vinyyliä. Ilman vinyylikerrosta se sopii monen lattianpäällysteen alusmateriaaliksi ääneneristyksen parantamiseksi ja joustavuuden parantamiseksi.


title: Lattianpäällyste

text: Mikrosementti on hienojakoista sementtiä, josta muodostuu himmeä, rouhean tyylinen lattiapinta. Se voidaan valaa betonin tai muovimaton päälle. Se käy myös märkätiloihin, jos sen alle tehdään asianmukainen vedeneristys. Kerrostaloissa mikrosementti valetaan askelääneneristysmaton päälle.


title: Lattianpäällyste

text: Seinästä seinään ulottuvat tekstiilimatot ovat Pohjois-Amerikassa ja monissa Euroopan maissa yleisin kotien lattianpäällyste. Suomessa sen suosio on vähentynyt, koska 1970-luvulla asennetut matot olivat usein heikkolaatuisia..


title: Lattianpäällyste

text: Nahkean alapintansa ansiosta tekstiililaatat pysyvät puhtaalla ja tasaisella alustalla paikoillaan ilman liimausta. Yli 25 neliömetrin huoneissa suositellaan liimausta.


title: Lattianpäällyste

text: Teollisuudessa, kaupan alalla ja julkisissa tiloissa lattioilta vaaditaan erityistä kestävyyttä. Tehdaslattian pohjamateriaalina käytetään usein teräskuiduilla raudoitettua tai betonia, joka pinnoitetaan paitsi yleisen kestävyyden myös jonkin erityistarpeen, kuten hygienian, nestetiiveyden tai sähkönjohto-ominaisuuksien mukaan. Betonipinnoitteena voi olla esimerkiksi valun yhteydessä levitettävä sirotepinnoitus tai erilaiset kovabetonit. Ajoneuvoissa ja työkoneissa käytetään kumimattoa, johon voidaan laminoida lämpöä ja ääntä eristäviä kerroksia. Kolikkokuvioista tai muuten kohokuvoitua kumi- tai muovimattoa käytetään myös hyvää pitoa ja kestävyyttä edellyttävissä paikoissa, kuten kaltevissa jalankulku- ja pyörätuoliluiskissa. Luiskien pintana voi olla myös alumiininen tai teräksinen nystyrälevy. Voimalaitosten, paperitehtaiden ym. suurien laitteistojen lattiat ja kulkusillat ovat myös usein tällaista kohokuvioitua nystyrälevyä tai teräsritilää, joka antaa näkyvyyden lattian alla oleviin laitteistoihin. Erilaiset urheilutilat kuten palloilusalit asettavat myös erityisvaatimuksia lattianpäällysteille, sitä enemmän mitä useampia lajeja samassa tilassa on tarkoitus harrastaa. Liikuntahalleissa käytetään myös siirrettäviä lattioita, joita vaihdellaan lajien mukaan.


title: Lattianpäällyste

text: Askeläänten eristyksen parantamiseen käytettävä uiva eli kelluva lattiarakenne tarkoittaa kovapintaisen lattianpäällysteen asentamista niin, ettei se kosketa rakennuksen muita rakenteita. Tämä toteutetaan jättämällä lattiamateriaalin ja seinän väliin noin 10 millimetrin rako. Se peitetään seinään kiinnitettävällä jalkalistalla, jonka pitäisi olla millimetrin verran irti lattianpäällysteestä. Uiva lattianpäällyste ei kosketa suoraan myöskään alla olevaa lattiaa, vaan välissä on ohut ääneneristysmatto. Tällä tavoin asennetaan kaikki laminaattilattiat ja muut pontatut materiaalit, kuten vinyylilankut, puuviilulankut ja useimmat parketit.


title: Lattianpäällyste

text: Maailman suurimpia lattiamateriaalien valmistajia ovat ranskalainen Tarkett S.A., yhdysvaltalaiset Armstrong Flooring ja Mannington sekä kokolattiamattojen valmistajat Mohawk ja Shaw ja sveitsiläinen Forbo. Useimmat näistä tekevät sekä puu- että muovipohjaisia lattiamateriaaleja monilla eri merkeillä. Parkettivalmistajista suurimpia on ruotsalainen Kährs, joka laajeni myös vinyylilattiamarkkinoille fuusioiduttuaan 2012 suomalaisen Karelia-Upofloorin kanssa.. Kährs myy tuotteitaan yli 70 maassa, ja neljänneksen yrityksestä omistaa suomalainen Hartwall Capital.


title: Lattianpäällyste

text: Kiinalaiset ovat tulleet vahvasti tällekin teollisuuden alalle: kun vuonna 2002 laminaattilattioista 16 prosenttia valmistettiin Kiinassa, vuonna 2010 osuus oli jo 28 prosenttia.


title: Claude Bolling

text: Claude Bolling (s. 10. huhtikuuta 1930 Cannes) on ranskalainen jazzpianisti, orkesterinjohtaja ja säveltäjä, joka on säveltänyt taide- ja elokuvamusiikkia.


title: Claude Bolling

text: Bolling aloitti esiintymisen jazzpianistina jo teini-iässä vuonna 1945 ja otti aluksi vaikutteita pääasiassa Duke Ellingtonin kaltaisilta amerikkalaisilta jazzlegendoilta. Hän nousi menestykseen 1950-luvulla ja hänellä on ollut vuodesta 1956 oma big band. Bolling oli 1960-luvulla myös Les Parisiennes -nimisen naislauluyhtyeen managerina ja tuottajana. Elokuviin hän alkoi säveltää 1950-luvun puolivälissä. Säveltäjänä Bolling kehitti 1970-luvulla uuden tyylilajin, jazzia ja klassista musiikkia yhdistelevän ”kamarijazzin”, joka menestyi varsinkin Yhdysvaltain levymarkkinoilla. Hän on säveltänyt sarjoja jazzyhtyeille ja taidemusiikin solisteille, ensimmäisenä ja tunnetuimpana vuonna 1975 levytetty "Sarja huilulle ja jazz-pianotriolle". Bolling jatkoi esiintymistä vuoteen 2014 asti.Bolling sävelsi myös tunnusmelodiat 1970-luvun suosittuihin tv-sarjoihin "Tiikeriprikaati" ja "L'Étrange Monsieur Duvallier".


title: Pekka Wikström

text: Pekka Anton Wikström (12. elokuuta 1938 Viipuri – 5. huhtikuuta 2011 Kemi) oli suomalainen teollinen muotoilija ja yksi alan pioneereja Suomessa.


title: Pekka Wikström

text: Wikström valmistui metallitaiteilijaksi Taideteollisesta oppilaitoksesta vuonna 1964. Hänen lopputyönsä "Auton sisätilatutkimus" oli tiettävästi ensimmäinen suomalainen ergonomiaa käsitellyt tutkimus. Hän oli opiskeluaikanaan työssä Olli Kuusen arkkitehtitoimistossa suunnitellen asuintalojen kiintokalusteita sekä Korson kirkon alttarihopeat. Valmistuttuaan Wikström oli työssä Matti Halmeen sisustustoimistossa suunnitellen sairaaloiden kiintokalusteita, suurkeittiö- ja sähkölaitteita. Hän oli 1960-luvulla myös kotitalouskoneita valmistaneen Oy Slev Ab:n palveluksessa suunnitellen sähköliesiä, sähkölämmittimiä ja sähkökiukaita, muun muassa vuosina 1968–1972 valmistetun pyöreän punaisen Saunamatic-sähkökiukaan.


title: Pekka Wikström

text: Pekka Wikströmillä oli oma suunnittelutoimisto 1970-luvun alusta aina vuoteen 1992 saakka. Hän oli vuodesta 1970 alkaen mukana Kone Oy:n instrumenttitehtaan (silloin vielä Ollituote Oy) sairaalalaitteiden tuotekehitysryhmässä ja suunnitteli potilasvalvontalaitteita ja kliinisen kemian analysaattoreita. Muita Wikströmin suunnittelemia tuotteita olivat esimerkiksi Olli-sähköpaimenet, säteilynvalvontamittarit ja lentoasemien videonäytöt.


title: Pekka Wikström

text: Wikström oli vuodesta 1990 alkaen vs. erikoissuunnittelijana Lapin yliopiston Kemin muotoilukeskuksessa ja sen jälkeen tuntiopettajana Vantaan käsi- ja taideteollisessa oppilaitoksessa sekä tuotesuunnittelijana ja mallinrakentajana Venla-Tuote Oy:ssä. Hän harrasti huonekalujen entisöintiä ja toimi 1990-luvulla entisöinnin ohjaajana Keminmaan kansalaisopistossa.


title: Oma maa (elokuva)

text: Oma maa on vuonna 2018 ensi-iltansa saanut Markku Pölösen ohjaama romanttinen draamaelokuva. Sen on käsikirjoittanut Pölösen kanssa Antti Heikkinen. Elokuvan pääosissa ovat Oona Airola ja Konsta Laakso sekä Antti Virmavirta, Marjaana Maijala, Hannu-Pekka Björkman ja Marja Packalén. Elokuva sijoittuu vuodesta 1945 olympiavuoteen 1952.


title: HMCS Fort York

text: HMCS Fort York (viirinumero J19) oli Kanadan laivaston vuonna 1942 valmistunut Bangor-luokan miinanraivaaja, joka palveli toisessa maailmansodassa.


title: HMCS Fort York

text: Alus tilattiin 28. marraskuuta 1940 osana Britannian vuoden 1940 hankintaohjelmaa Dufferin Shipbuilding Companyltä Ontariosta, missä köli laskettiin 26. helmikuuta 1941. Alus laskettiin vesille 24. elokuuta 1941 ja otettiin palvelukseen 27. helmikuuta 1942.


title: HMCS Fort York

text: Alus myytiin Portugalille 26. syyskuuta 1950. Portugalin laivasto otti aluksen palvelukseen merentutkimusaluksena nimellä "NRP Comandante Almeida Carvalho" (A527). Portugalin siirtomaasodat pakottivat uusien taistelualusten, jotka kykenivät operoimaan Afrikan vesillä, hankintaan. "Comandante Almeida Carvalho" luokiteltiin uudelleen korvetiksi ja se nimettiin 1964 uudelleen "NRP Cacheuksi" (F470). Alus oli samalla ensimmäinen korvetiksi luokiteltu Portugalin laivaston alus toisen maailmansodan päätyttyä. Alus aseistettiin 76 millimetrin kansitykillä ja kahdella 20 millimetrin ilmatorjuntatykillä, minkä jälkeen se osallistui sotatoimiin Cape Verdellä ja Portuugalin Guineassa. Alus poistettiin palveluksesta 1971.


title: Bartolomeu Dias (1858)

text: Bartolomeu Dias oli Portugalin laivaston vuonna 1858 vesillelaskettu korvetti, joka oli samalla Portugalin laivaston ensimmäinen höyryvoimaa käyttävä korvetti.


title: Bartolomeu Dias (1858)

text: Alus laskettiin vesille 2. tammikuuta 1858.


title: Bartolomeu Dias (1858)

text: Alus poistettiin palveluksesta 1905.


title: Emo hip hop

text: Emo hip hop on hip hopin tyylilaji, jossa on vaikutteita erityisesti trapista ja cloud rapista. Sanoituksia luonnehtii syvä tunteellisuus ja melankolisuus kuten emo-musiikissa. Emo hip hopissa on myös indie rockin, pop punkin ja nu metalin elementtejä.


title: CMA-pohjalevy

text: CMA-pohjalevy ("Compact Modular Architecture") on modulaarinen pohjalevy, jota käytetään Volvon ja Geelyn automalleissa.


title: Tippa

text: Tippa voi tarkoittaa jotakin seuraavista:


title: Sagres (1858)

text: Sagres oli Portugalin laivaston vuonna 1858 vesillelaskettu korvetti.


title: Sagres (1858)

text: Alus tilattiin Messrs. Young, Son and Magnaylta Limehousesta, missä se laskettiin vesille 3. heinäkuuta 1858.


title: Sagres (1858)

text: Alus poistettiin palveluksesta 1898.


title: Lempäälän Sanomat

text: Lempäälän Sanomat oli Lempäälässä vuosina 1928–1931 kerran viikossa arkilauantaisin ilmestynyt paikallislehti. Lehden kustantaja ja päätoimittaja oli Vihtori Emil Rantavaara. Lehden näytenumero ilmestyi 6. lokakuuta 1928 ja lehti alkoi ilmestyä säännöllisesti joulukuun alusta 1928 alkaen.


title: Lempäälän Sanomat

text: Lempäälän Sanomat ja Vesilahdella 1931–1933 ilmestynyt Vesilahden Sanomat yhdistyivät vuoden 1934 alusta Lempäälän-Vesilahden Sanomat paikallislehdeksi.


title: Egypt Central

text: Egypt Central oli yhdysvaltalainen alternative metal -yhtye, joka toimi vuosina 2002–2014. Yhtye julkaisi kaksi studioalbumia ja yhden EP:n.


title: Puutarhakatu (Tampere)

text: Puutarhakatu on Tampereen keskustassa sijaitseva itä-länsisuuntainen katu, joka johtaa Keskustorilta Pyynikintorille. Katu kulkee Tammerkosken ja Amurin kaupunginosissa, ja sen poikkikatuja ovat Aleksis Kiven katu, Kuninkaankatu, Näsilinnankatu, Hämeenpuisto, Mustanlahdenkatu ja Kortelahdenkatu. Puutarhakadun varrella on muun muassa kaupungin virastotalo ja Tampereen taidemuseo. Siellä on sijainnut myös kirjailija Minna Canthin syntymäkoti.


title: Puutarhakatu (Tampere)

text: Puutarhakadulla kulkee pyöräreitti, ja katu on eräs Tampereen vilkkaimmista kevyen liikenteen väylistä.


title: Puutarhakatu (Tampere)

text: Kadulla sijaitsee useita merkittäviä, tunnettujen arkkitehtien suunnittelemia rakennuksia:Puutarhakadusta käytettiin aluksi ruotsinkielistä muotoa "Trädgårdsgatan". Nimi on peräisin vuodelta 1807, jolloin se syntyi komiteatyön tuloksena. Puutarhakadun nimi lainattiin mahdollisesti Turusta, jossa oli niin ikään Puutarhakatu. Toisaalta on myös esitetty, että Puutarhakadun nimi viittaisi Tammerkosken rannalla kaupungin alkuaikoina sijainneeseen apteekkari Johan Henrik Långhjelmin lääkekasviviljelmään.


title: Puutarhakatu (Tampere)

text: Vuonna 1803 kadusta on käytetty eräässä asiakirjassa nimeä "Tuomikatu" ("Häggatan").


title: Puutarhakatu (Tampere)

text: Kirjailija Minna Canthin (1844–1897) syntymäkoti sijaitsi Puutarhakatu 8:ssa. Talo purettiin vuonna 1923, mutta sen paikalla olevan rakennuksen seinään on kiinnitetty pronssinen muistolaatta. Hämeenpuistossa, Puutarhakadun läheisyydessä, on nuorta Minna Canthia esittävä patsas (1951), jonka on tehnyt Lauri Leppänen.


title: Puutarhakatu (Tampere)

text: Canth vietti Tampereella varhaislapsuutensa, mutta muutti perheensä kanssa Kuopioon vuonna 1853.


title: Luonnollinen koe

text: Luonnollinen koe on empiirinen tutkimus, jossa yksilöiden valikoituminen koeryhmään ja verrokkiryhmään on luonnon määräämä tai muuten tutkijat eivät siihen vaikuta, mutta silti tämä valikoituminen muistuttaa satunnaistettua koetta, joissa koehenkilöt arvotaan.Näin vältetään vinoutunut otos  eli se, että koeryhmän ihmiset olisivat alun perinkin erilaisia kuin verrokkiryhmän ihmiset. Ihanteellisesti ryhmien ainoa ero olisi tutkittava asia.Luonnollinen koe on tarpeen silloin, kun olisi epäeettistä tai muuten vaikea arpoa ihmisiä koe- ja verrokkiryhmiin. Esimerkiksi ydinpommin vaikutuksia voi tutkia vertaamalla Hiroshiman asukkaita toiseen tuolloiseen samantapaiseen ihmisryhmään.


title: Luonnollinen koe

text: Angrist ja Evans (1998) tutkivat perhekoon vaikutusta äidin työmarkkina-asemaan. Kahden ja kolmen lapsen perheet eivät vastanneet arvottuja ryhmiä, koska perheet, jotka hankkivat kolmannen lapsen, ovat alun perinkin erilaisia kuin perheet, jotka eivät hanki. Myös äidin työmarkkinanäkymät voivat vaikuttaa haluun hankkia vielä yksi lapsi. Tutkijat huomasivat, että jos perheessä on jo sekä tyttö että poika, perhe harvoin hankkii kolmannen lapsen. Siksi tällaisia perheitä verrattiin niihin, joissa oli vain yhtä sukupuolta. Näiden kahden ryhmän oletettiin olevan alun perin samanlaisia, koska lasten sukupuoli on aika satunnaista. Lisälapsen hankkiminen laski ansioita etenkin köyhillä ja kouluttamattomilla naisilla, joskin vain kunnes tämä täytti 13 vuotta. Isän ansioihin kolmas lapsi ei paljon vaikuttanut.Tällaisessa tutkimuksessa pitää vielä selvittää, ovatko nuo perhetyypit varmasti riittävän samanlaisia ja voisiko lasten sukupuolijakauma vaikuttaa äidin palkkaan suoraankin eikä vain sitä kautta, hankitaanko kolmaskin lapsi.


title: Luonnollinen koe

text: Esimerkki luonnollisesta kokeilu tapahtui Helenassa, Montanassa, kun siellä oli puolen vuoden tupakointikielto ravintoloissa ja muissa julkisissa tiloissa. Sen alueella sydänkohtausten määrä väheni 40 %. Kun paikallinen laki kumottiin, sydänkohtaukset lisääntyivät.


title: Rachel Portman

text: Rachel Mary Berkeley Portman (s. 11. joulukuuta 1960 Haslemere) on brittiläinen elokuvasäveltäjä. Hän oli ensimmäinen parhaan musiikin Oscar-palkinnon voittanut nainen.


title: Rachel Portman

text: Portman on harrastanut säveltämistä teini-iästä alkaen ja opiskeli sitä Oxfordin yliopistossa. Sävellettyään vuonna 1982 musiikin Oxfordin opiskelijoiden toteuttamaan elokuvaan "Privileged" hänet palkattiin BBC:lle, jossa hän sävelsi muun muassa tv-sarjoihin "The Storyteller" (1987–1988) ja "Oranges Are Not the Only Fruit" (1990) sekä tv-elokuvaan "The Woman in Black" (1989). Portman siirtyi säveltämään elokuvia 1990-luvun alussa ja hänen ensimmäinen Hollywood-elokuvansa oli "Anna onnelle mahdollisuus" (1992). Hän nousi tunnetuksi säveltämällä useita klassikkoromaaneista sovitettuja romanttisia elokuvia sekä hyödyntämällä toisinaan ei-länsimaisia musiikkityylejä ja soittimia. Ensimmäisen ja toistaiseksi ainoan Oscarinsa hän voitti elokuvasta "Emma" (1996). Portman on saanut Oscar-ehdokkuudet myös elokuvista "Oman elämänsä sankari" (1999) ja "Pieni suklaapuoti" (2000), jälkimmäisestä myös Golden Globe -ehdokkuuden. Vuonna 2015 Portman voitti ensimmäisenä naissäveltäjänä Primetime Emmy -palkinnon tv-elokuvasta "Bessie".


title: Rachel Portman

text: Portman on säveltänyt myös oopperoita ja konserttimusiikkia sinfoniaorkesterille. Hän sovittaa elokuvamusiikkinsakin useimmiten itse orkesterille. Portmanin puoliso on italialaissyntyinen elokuvatuottaja Uberto Pasolini.


title: Paris–Bordeaux–Paris

text: Paris–Bordeaux–Paris oli vuonna 1895 järjestetty kilpailu, jota on toisinaan sanottu ensimmäiseksi autokilpailuksi, vaikka se ei vastaa nykyaikaista käsitystä autokilpailusta, jossa nopein voittaa. Voittaja oli Émile Levassor, joka saapui perille ajettuaan 1 178 kilometrin reitin 48 tunnissa lähes kuusi tuntia ennen toiseksi tullutta. Virallinen voittaja oli kuitenkin Paul Koechlin, joka saapui Peugeotillaan kolmantena, täsmälleen 11 tuntia Levassoria hitaamapana, mutta kilpailu oli virallisesti tarkoitettu nelipaikkaisille autoille, ja Levassor ja toiseksi tullut ajoivat kaksipaikkaista.


title: Regressioepäjatkuvuusasetelma

text: Regressioepäjatkuvuusasetelma (RDD) on kvasikokeellinen tutkimusmenetelmä, jossa kausaalisia vaikutuksia päätellään. Niissä on raja-arvo, jonka ylittäviin (tai alittaviin) kohteisiin suoritetaan interventio. Kun verrataan hyvin lähellä rajaa olevia tapauksia toisiinsa, voidaan arvioida intervention vaikutusta, vaikka intervention kohteeksi joutumista ei ole voitu satunnaistaa. Ensimmäisenä tällaisen kokeen tekivät Donald Thistlethwaite ja Donald Campbell arvioidessaan stipendiohjelmia, RDD:stä on tullut yhä suositumpi viime vuosina.


title: Regressioepäjatkuvuusasetelma

text: Näin saadaan estettyä vinoutunut otos sellaisissakin tilanteissa, joissa satunnaistettu vertailukoe olisi epäeettinen, vaikea tai kallis, siis esimerkiksi stipendien jakaminen arpomalla.


title: Regressioepäjatkuvuusasetelma

text: Jos parhaat opiskelijat saavat stipendin, heidän voi olettaa pärjäävän muita paremmin, vaikka stipendistä ei olisikaan hyötyä. Jos kuitenkin verrataan pisteiltään stipendirahan juuri ja juuri ylittäneitä sen juuri ja juuri alittaneisiin, koeryhmä ja verrokkiryhmä koostuvat melko tarkkaan samanlaisista henkilöistä ja siksi erot tuloksissa johtunevat juuri stipendistä.Jos lukion pääsyraja on Esimerkiksi Intuitio takana RDD on hyvin kuvitettu käyttäen arviointi, ansioihin perustuvan stipendejä. Suurin ongelma arvioimalla syy-vaikutus tällainen interventio on endogeenisuus suorituskyvyn tehtävän hoito (esim. stipendi-palkinto): Koska korkean suorittavat opiskelijat ovat todennäköisesti palkittiin merit scholarship "ja" edelleen toimivat hyvin samalla verrataan tuloksia palkittuja ja ei-vastaanottajat voisivat johtaa ylöspäin puolueellisuudesta arviot. Jopa "jos" apuraha ei parantaa arvosanoja ollenkaan, tunnustuspalkintojen olisivat suoriutuneet paremmin kuin ei-vastaanottajille, yksinkertaisesti, koska apurahat annettiin opiskelijoille, jotka suorittivat sekä ex ante.


title: Regressioepäjatkuvuusasetelma

text: Huolimatta puuttuminen experimental design, RDD voidaan hyödyntää ulkoisten ominaisuuksien interventio saada syy-vaikutuksia. Jos kaikki opiskelijat ylittää tietyn luokka—esimerkiksi 80 prosenttia, on antanut stipendin, se on mahdollista saada paikallisen hoidon vaikutus vertaamalla opiskelijoita noin 80% cut-off: intuitio on, että opiskelija pisteytys 79% on todennäköisesti hyvin samankaltainen opiskelija pisteytys 81%—ennalta määritetty kynnys 80%, kuitenkin, yksi opiskelija saa stipendin, kun taas toinen ei. Vertaamalla tulos-palkinnon (treatment group) vaihtoehtoinen tulos ei-vastaanottaja (control group) on näin ollen toimittaa paikallisen hoidon vaikutus.


title: Regressioepäjatkuvuusasetelma

text: Yleensä käytetään ei-parametristä tai parametristä regressiota.


title: Regressioepäjatkuvuusasetelma

text: Yleisin ei-parametrinen menetelmä käyttää RDD yhteydessä on paikallinen lineaarinen regressio. Tämä on muotoa:


title: Regressioepäjatkuvuusasetelma

text: missä formula_2 on käsittelyn raja-arvo, esimerkiksi lukion keskiarvoraja. formula_3 on binaarinen muuttuja, joka on yksi, jos keskiarvo formula_4. Vakio formula_5 kertoo, miten kaukana formula_2:stä olevat keskiarvot otetaan mukaan tutkimukseen:formula_7. Termit formula_8 ottavat huomioon keskiarvon suoran vaikutuksen. Yleensä käytetään kolmiomaista ydintä, mutta suorakaiteen muotoinen ydin on suoraviivaisemmin tulkittavissa.


title: Regressioepäjatkuvuusasetelma

text: Esimerkki parametrisesta estimoinnista on:


title: Regressioepäjatkuvuusasetelma

text: where


title: Regressioepäjatkuvuusasetelma

text:
ja formula_11 on kokeen raja-arvo (esim. lukion keskiarvoraja).
Huomaa, että polynomiosaa voidaan lyhentää tai pidentää tarpeen mukaan.Regressio-epäjatkuvuusasetelma olettaa, että valintarajan lähellä valikoituminen on "yhtä hyvää kuin satunnainen". Tätä voi testata monin tavoin.


title: Astroworld

text: Astroworld (tyyliteltynä ASTROWORLD) on yhdysvaltalaisen hip hop -muusikko Travis Scottin kolmas studioalbumi, jonka julkaisi Grand Hustle Records ja Epic Records 3. elokuuta 2018. Albumin julkaisua edelsi kaksi singleä, "Butterfly Effect" ja "Watch", jonka oli tarkoitus ilmestyä albumilla. Albumi on nimetty Houstonissa sijaitsevan huvipuisto Six Flags AstroWorldin mukaan, joka suljettiin 30. lokakuuta 2005.


title: Astroworld

text: Vuoden 2018 heinäkuun loppupuolella levy-yhtiö pystytti kultaisia artistin pään muotoisia täytettäviä veistoksia mainostaakseen albumia. Veistoksia esiintyi Los Angelesissa, New Yorkissa ja Scottin kotikaupunki Houstonissa. Hän paljasti lopulta albumin kansikuvan ja julkaisupäivän Instagramissa 31. heinäkuuta.


title: Astroworld

text: Kaikki kappaleet tyylitellään isoilla kirjaimilla


title: Kvasikoe

text: Kvasikoe on empiirinen interventionaalinen tutkimus, jolla tutkitaan intervention syyvaikutusta intervention kohteisiin tilanteessa, jossa kohderyhmää ja verrokkiryhmää ei ole valittu satunnaisesti.


title: Kvasikoe

text: Esimerkiksi huippulukion vaikutusta oppilaan menestykseen on vaikea tutkia, koska huippulukioon päässeet oppilaat ovat jo valmiiksi parempia kuin muut. Yleensä ei ole mahdollista arpoa huippulukioiden oppilaita, joten kohdehenkilöiden (huippulukioon päässeet) ja verrokkiryhmän (huonompaan lukioon päätyneet) erot ylioppilaskirjoituksissa eivät välttämättä ole huippulukion vaikutuksen ansiota.


title: Kvasikoe

text: Tällainen vinoutunut otos voidaan osittain korjata ottamalla koehenkilöiden keskiarvo huomioon mallissa, esimerkiksi regressioanalyysissä. Usein parempi keino on yrittää löytää otos, joka on "yhtä hyvä kuin satunnainen". Esimerkiksi tutkitaan vain niitä, joiden keskiarvo oli juuri ja juuri lukion pääsyrajan ylä- tai alapuolella. Nämä henkilöt ovat melko tarkkaan samanlaisia keskenään, joten heidän eronsa johtunevat huippulukiosta. Jälkimmäinen ratkaisu on tyypillisesti regressioepäjatkuvuusasetelma.


title: Itsevalinta

text: Itsevalinta (valikoituminen, self-selection) syntyy tilanteessa, jossa yksilöt valitsevat itselleen ryhmän, mikä aiheuttaa vinoutuneen otoksen. Jos siksi koehenkilöt ovat valmiiksi erilaisia kuin verrokkiryhmä, tutkimuksessa havaitut erot eivät välttämättä joudu kokeesta, jonka kohteeksi koehenkilöt joutuvat.


title: Itsevalinta

text: Self-selection bias on suuri ongelma tutkimuksessa sosiologian, psykologian, taloustieteen ja monen muun yhteiskuntatieteen alalla. Esimerkiksi kuuntelijakyselyyn ehkä vastaavat vain tietynlaiset henkilöt.


title: Itsevalinta

text: Jos esimerkiksi makkaraa syövillä on muutenkin epäterveellisemmät elintavat ja usein eri sukupuolikin kuin soijaa syövillä, heidän suurempi kuolleisuutensa ei välttämättä johdu puoliksikaan makkarasta.


title: Itsevalinta

text: Vaikka sairaaloissa kuollaan useammin kuin kotona, sairastuneen ehkä silti kannattaa mennä sairaalaan. Kuolleisuus johtuu siitä, että sinne tulee korkeamman kuolinriskin yksilöitä.


title: Synnytyskeskus

text: Synnytyskeskus ("birthing center") on terveydenhuollon yksikkö, jossa työskentelevät sairaanhoitaja-kätilöt, kätilöt ja/tai synnytyslääkärit. Synnytyskeskus on kodinomaisempi paikka kuin muut synnytysosastot. Suomessa esimerkiksi Kätilöopiston "Haikaranpesä" oli tällainen yksikkö. Muun muassa Yhdysvalloissa, Kanadassa ja Australiassa on synnytyskeskuksia. Niitä on sekä sairaaloissa että erillisissä yksiköissä.


title: Olli Kuusi

text: Aarne Olavi (Olli) Kuusi (s. 14. tammikuuta 1923 Helsinki) on suomalainen arkkitehti.


title: Olli Kuusi

text: Kuusen vanhemmat olivat vakuutusneuvos Aarne Juhana Kuusi (ent. Granfelt) ja Alli Maria Zidbäck. Hän pääsi ylioppilaaksi 1942 ja valmistui arkkitehdiksi 1951 Teknillisestä korkeakoulusta.


title: Olli Kuusi

text:
Olli Kuusi oli Aarne Ervin arkkitehtitoimistossa toimistoarkkitehtinä 1948–1954 ja toimistopäällikkönä 1954–1958 sekä Helsingin kiinteistöviraston asemakaavaosaston
keskustatoimikunnan teknillisenä sihteerinä 1958–1959. Hänellä oli oma arkkitehtitoimisto vuodesta 1958 alkaen.


title: Olli Kuusi

text: Olli Kuusen veljiä olivat professori Matti Kuusi ja pääjohtaja, ministeri Pekka Kuusi.


title: Kymenlaakson Sähkö

text: Kymenlaakson Sähkö Oy on 1918 perustettu sähkölaitos, jonka sähkönjakelun toimilupa-alue ulottuu Hämeenlinnan kaupungin Lammilta Virolahdelle Etelä-Suomessa. Perustamiskokous pidettiin 30. lokakuuta 1918 Lahdessa rautatiehotellilla.


title: Kymenlaakson Sähkö

text: Mukana perustamisessa olivat Kymi, Orimattila, Sippola, Virolahti, Vehkalahti, Elimäki, Lapinjärvi, Pyhtää, Miehikkälä, Ruotsinpyhtää, Anjala, Artjärvi, Askola, Liljendal, Myrskylä ja Pukkila edustettuina. Melko varhain perustamisen jälkeen yhtiöön tulivat mukaan Hamina ja Pernaja.


title: Kymenlaakson Sähkö

text: Kymi kuuluu nykyisin Kotkaan, Anjala, Elimäki ja Sippola Kouvolaan, Vehkalahti Haminaan, Liljendal, Pernaja j ja Ruotsinpyhtää Loviisaan, Artjärvi Orimattilaan.


title: Kymenlaakson Sähkö

text: 1919 alkoi yhtiön sähköverkko toimia. 1920 Kymenlaakson Sähkö saa toimitilat Loviisasta. 1921 yhtiöön tulee kuntien lisäksi myös yksityisiä osakkaita. Viimeinen yksityinen osakas luopui omistuksestaan 1954.


title: Kymenlaakson Sähkö

text: 2015 Kymenlaakson Sähkö perusti verkonasennusyhtiö Kyvera Oy:n, joka yhdistettiin 2016 Kymenlaakson Sähkön, Lappeenrannan Energian ja Suur-Savon Sähkön Elvera Oy:öön. Elveralle tuli hoidettavakseen 13 104 km pitkä sähköverkko, minä keskijänniteverkosta on kaapeloitu 17%. Samana vuonna valmistui 33. sähköasema Lapinjärvelle. Muuntamoita on 4752.


title: Kymenlaakson Sähkö

text: 2017 Kotkan kaupunki möi sähkölaitoksensa osakkeet Kymenlaakson Sähkölle 70 miljoonalla eurolla.


title: Oma maa

text: Oma maa voi tarkoittaa seuraavia:


title: Oma maa (kirjasarja)

text: Oma maa: tietokirja Suomen kodeille on WSOY:n julkaisema, pääasiassa Suomeen liittyviä mutta jonkin verran myös maailmanlaajusia aiheita käsittelevä, alun perin vuosina 1905–1912 ilmestynyt kuusiosainen tietokirjasarja. Sen päätoimittajana toimi E. G. Palmén, mutta siihen laativat artikkeleja myös monet muut eri alojen asiantuntijat. Kirjasarja oli laadittu niin, että vuoden jokaiselle päivälle oli koottu joukko mainintoja historiallisista tapahtumista, jotka olivat sattuneet juuri kyseisenä päivänä vuodesta, sekä ainakin yksi laajempi artikkeli, joka käsitteli yleensä jotakin Suomeen liittyvää aihetta, joka usein voitiin tavalla tai toisella liittää kyseiseen päivämäärään. Esimerkiksi monet näistä päivän pääkirjoituksista käsittelivät jotakuta historiallista henkilöä, joka oli syntynyt kyseisenä päivänä vuodesta, tai historialliseen tapahtumasarjaan, jossa jotakin merkittävää oli tapahtunut juuri kyseisenä päivänä. Suuri osa artikkeleista on kuitenkin sijoitettu jokseenkin mielivaltaisesti vuoden eri päivien kohdalle. Lisäksi on jokaista vuoden kuukautta käsittelevän osuuden alussa erillinen artikkeli, joka käsittelee alkavaa kuukautta tähtitieteen, eri kuukausille tyypillisten sääilmiöiden sekä maataloudessa vuoden eri aikoina vuodesta suoritettavien töiden kannalta.


title: Oma maa (kirjasarja)

text: Samalla nimellä on julkaistu täysin uudistettu mutta samalla periaattella laadittu kuusiosainen kirjasarja vielä vuosina 1958–1959. Sen päätoimittajana toimi Edwin Linkomies.


title: Jacob Wilhelm de Pont

text: Jacob Wilhelm de Pont (8. maaliskuuta 1755 Lahden kartano, Somero – 30. tai 31. tammikuuta 1809 Tukholma) oli suomalainen majuri, kartanonomistaja ja Nuutajärven lasitehtaan perustaja.


title: Jacob Wilhelm de Pont

text:
De Pontin vanhemmat olivat Someron Åvikin lasitehtaan patruuna Jacob Reinhold de Pont (1717–1788)
 ja Catharina Elisabeth Ahlgren. Hän hakeutui sotilasuralle ja hankki sotakokemusta 1770-luvun lopulla Yhdysvaltain vapaussodasta palvellen luultavasti ranskalaisella kaapparilaivalla. De Pont palasi Ruotsiin 1780 ja oli sitten kapteenina Viaporiin sijoitetussa Saaristolaivastossa. Vuonna 1782 hän sai luutnantin vakanssin Uudenmaan läänin jalkaväkirykmentistä ja hänet ylennettiin siellä Henkikomppanian kapteeniksi 1788. De Pont erosi palveluksesta 1795 majurin arvoisena.